title: Iran Barkley

text: Tämän jälkeen Barkley lähti alamäkeen, jota ei kyennyt oikaisemaan. Hän kärsi tappion voittamattomalle Tue Bjorn Thomsenille, kokeneelle Joey Guylle, ja Thomas Williamsille. Kolmanneksi viimeisessä otelussaan Barkley otteli suomalaisen Tony Halmeen kanssa väliaikaisesta amerikan raskaansarjan mestarin tittelistä, mutta kärsi tappion vankilasta vastapäässeelle miehelle Suomen Helsingissä. Toiseksi viimeisessä ottelussaan hänet voitti kehälegenda Trevor Berbick. Barkley yritti vielä kerran päästä voittoihin kiinni, mutta sotilaan voimat olivat uupuneet pahoin. Viimeisessä koitoksessaan hänet voitti Keith McKnight teknisellä tyrmäyksellä ottelun vanhettua 6. eräänsä asti.


title: Iran Barkley

text: Urallaan Barkley otteli yhteensä 63 ottelua, joista hän voitti 43. (KO27) Tappioita tuli 19 kpl (KO 7) lisäksi tuli 1 ratkaisematon. Kätisyydeltään Barkley on oikeakätinen, eli nyrkkeilytermein Orthodox.


title: Jeff Bergman

text: Jeff Bergman (s. 10. heinäkuuta 1960) on yhdysvaltalainen ääninäyttelijä, joka tunnetaan erityisesti Mel Blancin seuraajana useiden piirroshahmojen äänirooleista, kuten Väiski Vemmelsääri, Repe Sorsa, Elmeri ja Viiksi-Vallu, sekä George Jetson, Retu Kivinen, Tahvo Soranen, Jogi-karhu ja Hakki-koira.


title: Jeff Bergman

text: Tarinan mukaan Bergmanin ura ääninäyttelijänä alkoi, kun hän nauhoitti omaa imitointiaan Mel Blancin luomien hahmojen äänillä. Viedessään nauhan tuottajille Bergman viritti soittimen siten, että kykeni vaihtamaan nopeasti edestakaisin Mel Blancin ja oman nauhan välillä, joissa oli samat vuorosanat. Tuottajat eivät osanneet sanoa, kumpi oli alkuperäinen.


title: Jeff Bergman

text: Animaatioissa Bergman teki äänirooleja ensi kerran vuonna 1986 ja on sen jälkeen enimmäkseen ääninäytellyt Looney Tunes -hahmoja muun muassa Tiny Toonsissa ja Taz-Maniassa. Animaatioiden ohella hän tekee äänirooleja mainoksissa ja on ollut muun muassa Tahvo Sorasen äänenä Fruity Pebbles Cereal -mainoksessa.


title: Kuuba yleisurheilun sisäratojen maailmanmestaruuskilpailuissa 2008

text: Kuuban joukkue Valencian sisäratojen MM-kisoihin 2008 julkistettiin 28. helmikuuta 2008.


title: Alankomaat yleisurheilun sisäratojen maailmanmestaruuskilpailuissa 2008

text: Alankomaiden joukkue Valencian sisäratojen MM-kisoihin 2008 julkistettiin 28. helmikuuta 2008.


title: Itävalta yleisurheilun sisäratojen maailmanmestaruuskilpailuissa 2008

text: Itävallan joukkue Valencian sisäratojen MM-kisoihin 2008 julkistettiin 29. helmikuuta 2008.


title: Antti Kaihola

text: Antti Kaihola (s. 1974) on suomalainen pianisti. Hän on opiskellut pianonsoittoa Turun konservatoriossa Sävy Nordgrénin sekä Sibelius-Akatemiassa Jussi Siiralan, Liisa Pohjolan ja Juhani Lagerspetzin oppilaana. Hän suoritti A-tutkintonsa erinomaisin arvosanoin toukokuussa 2003.


title: Antti Kaihola

text: Kaihola on ottanut osaa kansallisiin ja kansainvälisiin piano- ja kamarimusiikkikilpailuihin ja ollut useasti finalistien joukossa. Vuoden 1997 Maj Lind -pianokilpailussa hän saavutti jaetun 3. palkinnon. Kaihola on osallistunut muun muassa Olli Mustosen, György Sebökin ja Konstantin Boginon mestarikursseille.


title: Antti Kaihola

text: Kaihola on kantaesittänyt uutta suomalaista musiikkia, mm. Uljas Pulkkisin pianosonaatin sekä konserton kahdelle pianolle ja orkesterille yhdessä Antti Siiralan kanssa v. 2002. Eero Hämeenniemen, Juha T. Koskisen ja Veli-Matti Puumalan lauluja hän on kantaesittänyt yhdessä sopraano Mari Palon kanssa. Kaihola on esiintynyt suomalaisilla uuden musiikin festivaaleilla myös mm. Uusinta-kamariyhtyeen riveissä ja Pia Freundin kanssa. Vuonna 2004 Kaihola esitti John Cagen Four Walls -teosta yhdessä Tanssiteatteri Erin kanssa ja vuonna 2006 hän oli mukana soittamassa Uljas Pulkkisin musiikkia Alpo Aaltokosken "Yksi päivä ja yksi yö" -tanssiteoksessa.


title: Antti Kaihola

text: Kataja-trion kanssa Kaihola esiintynyt kotimaan lisäksi Japanissa mm. Tokiossa ja Sapporossa. Kaihola tekee yhteistyötä myös Kroustikon-lyömäsoitinyhtyeen kanssa, ohjelmistossa mm. Bartókin Sonaatti kahdelle pianolle ja lyömäsoittimille.


title: Antti Kaihola

text: Antti Kaihola on tehnyt yhdessä pianisti Junio Kimasen ja säveltäjä Lauri Kilpiön kanssa "Musikatti"-pianokoulun. Se sisältää lapsille tarkoitettua uutta pianomusiikkia ja pedagogista multimediaa.


title: Irelande Douze Pointe

text: "Irelande Douze Pointe" on parodinen musiikkikappale, jonka esittää Irlannin television lastenohjelmista tuttu käsinukke Dustin the Turkey. Kappale voitti Limerickissä järjestetyn Irlannin euroviisukarsinnan finaalin 23. helmikuuta 2008, jonka perusteella se pääsi edustamaan maata vuoden 2008 Eurovision laulukilpailuun Serbian Belgradiin. Kappale esitettiin viisujen ensimmäisessä semifinaalissa 20. toukokuuta, mutta se ei päässyt finaaliin.


title: Irelande Douze Pointe

text: Vaikka kappaleen nimi on ranskaa muistuttava, sen sanat ovat silti lähes kokonaan englantia. (Ranskankielinen sana Irlannille on "Irlande", ei "Irelande" sekä 12 pistettä on "douze points", ei "douze pointe".) Nimi viittaa Eurovision laulukilpailun pistelaskujärjestelmään, jossa 12 pistettä () on korkein mahdollinen pistemäärä ja ne lausutaan aina englanniksi ja ranskaksi.


title: Irelande Douze Pointe

text: "Irelande Douze Pointe" sai paljon mediahuomiota maailmalla, erityisesti Espanjassa ja Australiassa. Kappaleelle hurrattiin ja buuattiin maan finaalissa. Se oli ensimmäinen Irlannin edustuskappale, jossa lauletaan englanniksi, espanjaksi, italiaksi, ranskaksi ja saksaksi.


title: Sumio Shiratori

text: Sumio Shiratori ( "Shiratori Sumio", s. 1948) on japanilainen säveltäjä. Hänet tunnetaan suomalais-japanilaisen "Muumilaakson tarinoita" -sarjan taustamusiikin säveltäjänä. Tämän lisäksi hän sävelsi taustamusiikin myös "Muumipeikko ja pyrstötähti" -elokuvan japanilaiseen versioon. Hänen vaimonsa on laulaja Emiko Shiratori.


title: Alyssa Shafer

text: Alyssa Jordan Shafer (s. 10. heinäkuuta 1998 Los Angeles, Kalifornia, Yhdysvallat) on kalifornialainen lapsinäyttelijä. Hän esitti Serena Brown -nimistä hahmoa sarjassa "The Unit" vuosina 2006–2007. Hänellä on ollut myös yhden jakson vierailuja muun muassa sarjoissa "House" ja "Las Vegas". Hän on esiintynyt myös vuoden 2004 elokuvassa "Fat Albert". Hänellä on vuonna 2000 syntynyt pikkuveli Nick Shafer, joka on esiintynyt sarjassa "Sons & Daughters" vuosina 2006–2007.


title: Ismo Alanko Teholla

text: Ismo Alanko Teholla on vuonna 2007 perustettu suomalainen duo, jonka muodostavat Ismo Alanko ja Teho Majamäki. Yhtyeen esikoisalbumi julkaistiin vuonna 2008. Yhtye on esiintynyt myös laajennetulla viisihenkisellä kokoonpanolla nimellä Ismo Alanko & Teho-osasto. Alangon ja Majamäen lisäksi kokoonpanossa soittavat Timo Kämäräinen (kitara, laulu), Jape Karjalainen (basso, laulu) sekä Zarkus Poussa (rummut, laulu).


title: Maalaispoika oon

text: Maalaispoika oon on suomalaisen laulajan Mikko Alatalon debyyttialbumi sooloartistina. Sen julkaisi Love Records vuonna 1974. Levyn tuotti Otto Donner.


title: Maalaispoika oon

text: Albumi ilmestyi aikana, jolloin iskelmätähdet levyttivät lähinnä ulkomaisia käännöshittejä. Alatalo oli yksi harvoista suomenkielisistä laulujen tekijöistä Hectorin, Juice Leskisen, Irwin Goodmanin ja Dave Lindholmin ohella, jotka itse sävelsivät omat kappaleensa. "Maalaispoika oon" -albumin tunnetuin laulu on sen nimikappale, jonka Alatalo teki muutaman Juicen valmiin rivin innoittamana. Nimikappaleesta Alatalo kertoo lisäksi, että siinä hänen kanssaan taustoja laulaa Donner ja hän itse soittaa slide-kitaraa. Muita levyn tärkeimpiä kappaleita ovat historian kehitystä, sortoa ja muutoksen väistämättömyyttä vasemmistolaisesti käsittelevä "Comedienne", rakkauslaulut "Ruskaa" ja "Babyface", sekä saunaa ylistävä "Kotisaunan lauteilla". Albumin CD-versiolla on bonuksina Alatalon vanhat singlehitit "Hän hymyilee kuin lapsi" ja "Syli".


title: Keisariskorpioni

text: Keisariskorpioni ("Pandinus imperator") on yksi suurikokoisimmista skorpionilajeista. Päästä hännän kärkeen mitattuna keisariskorpioni on 15–20 senttimetriä pitkä. Se syö luonnossa hyönteisiä, liskoja ja pieniä nisäkkäitä, joita se saalistaa yöaikaan. Keisariskorpioni on myrkyllinen, mutta sen pisto vastaa vain noin kolmea ampiaisen pistoa. Keisariskorpioni elää luonnossa eteläisen Afrikan sademetsissä. Sen löytää varmimmin puiden tyvelle pudonneiden lehtien alta. Muiden skorpionien tavoin se liikkuu yöaikaan. Naaraat elävät jopa 20-vuotiaiksi, koiraat vain kolmesta viiteen vuotta. Keisariskorpioni on yleisimmin lemmikkinä pidetty skorpionilaji.


title: Keisariskorpioni

text: Parittelussa koiras lähestyy naarasta erittäin hitaasti ja varovasti. Kun koiras on varma siitä, ettei se joudu naaraan suupalaksi, se rohkaisee mielensä ja kävelee lähemmäksi. Seuraavassa vaiheessa skorpionit tarttuvat toisiaan saksista. Ne vetävät toisiaan vuorotellen itseään kohti ikään kuin köydenvedossa. Niiden käyttäytyminen muistuttaa hieman tanssia, mutta sille on syynsä. Koiras on asettanut maahan siittiöpaketin, joka hedelmöittää naaraan. Koiraan on kuitenkin ohjattava naaras paketin päälle, jotta paketti joutuisi naaraan sukuaukkoon. Soidintanssi voi kestää muutamasta tunnista pariin päivään. Muutaman kuukauden kuluttua naaras synnyttää 20–50 pikkuskorpionia. Pikkuskorpionit elävät emonsa selässä ensimmäiseen nahanluontiin saakka, jonka jälkeen ne oppivat saalistamaan ravintonsa itse. Jos skorpionin poikanen ei ajoissa jätä emoaan, niin emo voi syödä sen.


Ampumahiihdon maailmanmestaruuskilpailut 1991 järjestettiin 18.–24. helmikuuta Lahdessa, Suomessa.


title: Tony Lovato

text: Anthony "Tony" John Cappiello Lovato (s.20. kesäkuuta 1980) oli punk rock-yhtye Mestin laulaja ja kitaristi. Hän perusti bändin yhdessä veljensä Steven ja serkkunsa Mattin kanssa.


title: Tony Lovato

text: Lovato soitti Mestissä vuosina 1995-2006. Hän kirjoitti ja sävelsi suurimman osan yhtyeen kappaleista.


title: Tony Lovato

text: Lovato on Good Charlotte-yhtyessä soittavien Joel ja Benji Maddenin kanssa hyviä ystäviä. Hän esiintyi mm. GC:n "The Anthem" videolla ja Benji on tehnyt Mestin kanssa kappaleen "Jaded (These years)".


title: Tony Lovato

text: 25.3.2007 Lovato pidätettiin ex-tyttöystävänsä poikaystävän murhasta. Lovato puukotti Wayne Huges-nimistä miestä rintaan ja soitti hätä-numeroon. Lovato tunnusti heti tappaneensa miehen, mutta sanoi sen olevan itsepuollustusta. Lovato vapautettiin 27.3.2007 ja syytteet häntä vastaan kumottiin.


title: Tony Lovato

text: Mestin jälkeen Lovato on aloittanut uuden musiikkiprojektin nimeltä "A Permenent Holiday" joka vaihtoi nimekseen "Kisses For Kings".


title: Enemmistösääntö

text: Enemmistösääntö on poliitiikassa käytetty sääntö, jonka mukaan kahdesta vaihtoehdosta voittaja on se, jolla on enemmistön tuki takanaan. Sääntö on todettu varsin tehokkaaksi demokraattisten valtioiden lainsäädännön kannalta. Kriitikoiden mukaan enemmistösääntö pitäisi korvata ainakin tietyissä tilanteissa. Sen pelätään johtavan etenkin ”enemmistön tyranniaan”. Tilalle on ehdotettu määräenemmistösääntöä. Jotkut äänestysteoreetikot ovat vastanneet pelon olevan turhaa ja enemmistösääntö saattaisi olla jopa kaikkein paras tapa suojella vähemmistön etuja.


title: Joseph E. Johnston

text: Joseph Eggleston Johnston (3. helmikuuta 1807 – 21. maaliskuuta 1891) oli Yhdysvaltain armeijan ammattisotilas ja yksi vanhimmista etelävaltioiden kenraaleista Yhdysvaltain sisällissodan aikana. Hänen tehokkuutensa kärsi kiistoista Jefferson Davisin kanssa, hän kärsi aggressiivisuuden puutteesta hyökkäyksissään, ja voitto pääsi hänen käsistään jokaisen hänen komentamansa sotaretken aikana.


title: Joseph E. Johnston

text: Johnston syntyi tuomari Peter Johnstonille ja hänen vaimolleen Marylle (omaa sukua Wood). Hänen isänsä oli skottilaista sukujuurta ja äitinsä englantilais-skottilaista. Johnston syntyi Longwoodin talossa Farmvillessä Virginiassa, mikä myöhemmin paloi. Uudelleenrakennettu talo on nykyisin Longwoodin yliopiston presidentin asuntona. Johnston nimettiin Joseph Egglestonin mukaan, jonka kanssa hänen isänsä taisteli Yhdysvaltain vapaussodassa. Johnston meni Yhdysvaltain sotilasakatemiaan ja valmistui 1829. Hän erosi armeijasta vuonna 1836, ja opiskeli siviilissä insinööriksi. Toisen seminole-sodan aikana hän oli siviilissä kartoittaja-insinööri laivalla, jonka päällikkö oli William Pope McArthur. 12. tammikuuta 1837 Jupiterissa Floridassa merimiehet, jotka olivat rantautuneet, joutuivat hyökkäyksen kohteiksi ja Johnston väitti että "ei ollut vähempää kuin 30 luodinreikää" hänen vaatteissaan ja yksi luoti raapaisi hänen päänahkaansa, josta hän sai arven lopuksi ikäänsä. Hän liittyi armeijaan uudestaan vuonna 1838.


title: Joseph E. Johnston

text: Meksikon–Yhdysvaltain sodan aikana hän voitti kaksi ylennystä ja haavoittui sekä Cerro Gordossa että Chapultepecissa. Hän palveli Kaliforniassa sodan jälkeen ja ylennettiin majoitusmestarikenraaliksi Yhdysvaltain armeijaan 28. kesäkuuta 1860.


title: Joseph E. Johnston

text:
Johnston nai Lydia McLanen, Louis McLanen, Delawaren kongressimiehen ja presidentti Andrew Jacksonin kabinetin jäsenen tyttären. He eivät saaneet lapsia. Hänen vaimonsa kuoli helmikuussa 1887. Hänen veljensä Charles Clement Johnston palveli myös USA:n edustajana ja hänen veljenpoikansa John Warfield Johnston oli USA:n senaattori, molemmat Virginian edustajia.
Kun hänen kotiosavaltionsa erosi unionista 1861, Johnston erosi prikaatinkenraalin tehtävästään vakinaisessa armeijassa, korkeimpana USA:n armeijan upseerina joka teki niin. Hän sai komenuksen Virginian miliisin kenraalimajuriksi ja vapautti Thomas J. "Stonewall" Jacksonin Harpers Ferryn asevarikon komentajana ja organisoi Shenandoahin armeijan.


title: Joseph E. Johnston

text: Ensimmäisessä Bull Runin taistelussa 1861 Johnston toi joukkoja Shenandoahin laaksosta, ja yhdisti ne kenraalimajuri P.G.T. Beauregardin joukkoihin, mutta taistelun kävivät nuoremmat kenraalit, koska Johnston ei tuntenut maastoa. Hänen onnistui kuitenkin saada julkista tunnustusta etelänvoitosta. Bull Runin jälkeen Johnston auttoi Beauregardia ja William Porcher Milesia suunnittelemaan ja tuottamaan etelävaltioiden taistelulipun. Lipun neliomäinen malli oli Johnstonin idea.


title: Joseph E. Johnston

text: Elokuussa Johnston ylennettiin täydeksi kenraaliksi – mitä modernissa armeijassa kutsutaan neljän tähden kenraaliksi – mutta ei ollut tyytyväinen koska kolme miestä oli häntä ylempiarvoisena. Hän tunsi että koska oli vanhin USA:n armeijasta lähtenyt ja konfederaatioon liittynyt upseeri hänen ei tullut olla arvoissa alempana kuin Samuel Cooper, Albert Sidney Johnston ja Robert E. Lee. Vain Beauregard sijoitettiin alemmaksi häntä viiden uuden kenraalin listassa. Tämä herätti paljon pahaa verta Johnstonin ja Jefferson Davisin välillä ja riita kesti koko sodan ajan.


title: Joseph E. Johnston

text: Johnston sijoitettiin Pohjois-Virginian armeijan komentajaksi, ja johti sitä vuoden 1862 Virginian niemimaalla käytyjen taistelujen alkuun. Hän puolusti Richmondin pääkaupunkia kenraalimajuri George B. McClellanin joukkoja vastaan. Johnston suoritti sarjan vetäytymisiä ennen suurta yhteenottoa, kunnes hänen armeijansa oli vain viiden mailin päässä kaupungista missä McClellanin oli tarkoitus piirittää sitä. Viimein nurkkaan ajettuna Johnston hyökkäsi 31. toukokuuta 1862 etelään Chickahominy-joelta Seven Pinesin taistelussa. Taistelu oli taktillisesti ratkaisematon, mutta se esti McClellanin etenemisen kaupunkiin, ja paljastui invaasion korkeimman nousuveden merkiksi. Tärkeää on kuitenkin että Johnston haavoittui taistelun toisena päivänä ja Davis antoi komennon aggressiivisemmalle kenraali Robert E. Leelle, joka johti Pohjois-Virginian armeijaa sodan loppuun.


title: Joseph E. Johnston

text: Toivuttuaan haavastaan Johnston sai komentoonsa länsialueen hallinnan, mikä antoi hänelle nimellisesti komentoonsa kenraali Braxton Braggin Tennesseen armeijan ja kenraaliluutnantti John C. Pembertonin hallinnoiman Mississippin ja Itä-Louisianan. Pemberton kohtasi kenraalimajuri Ulysses S. Grantin piiritetyn Vicksburgin kaupungin sisältä Mississippissä, ja Johnston kehotti häntä hylkäämään kaupungin väliaikaisesti ja liittymään Johnstonin joukkoihin ja lyödä Grantin ylivoimalla, mutta Davis käski Pembertonin pysyä Vicksburgissa, ja aiheutti suuren tappion etelävaltioille, kun sen viimeinen linnoitus Mississippi-joella romahti 4. heinäkuuta 1863. Myöhemmin samana vuonna Bragg lyötiin Chattanoogan taistelussa ja Davis vastahakoisesti siirsi pois vanhan ystävänsä ja korvasi hänet Johnstonilla.


title: Joseph E. Johnston

text: Todettuaan William T.Shermanin armeijan etenevän Chattanoogasta Atlantaan keväällä 1864, Johnston palautti vetäytymisstrategiansa. Hän järjesteli vahvat puolustusasemat vain nähdäkseen Shermanin kiertoliikkeen niiden ympäri, mikä aiheutti hänen vetäytymisensä takaisin Atlantaan. Johnston näki armeijansa säästämisen tärkeimpänä päämääränään ja aloitti epäluuloisen sotaretkensä. Hän käsitteli hyvin armeijaansa, hidasti unionin etenemistä ja aiheutti viholliselleen suurempia tappioita kuin itse kärsi. 27. kesäkuuta Johnston voitti Shermanin Kennesaw Mountainin taistelussa, mutta puhtaasti puolustuksellinen voitto ei estänyt Shermania jatkamasta etenemistään. Kriitikot ovat väittäneet että Johnstonin strategia oli kokonaan puolustava, ja että hänen haluttomuutensa ottaa riski hyökkäämällä teki konfederaation voiton mahdottomaksi.


title: Joseph E. Johnston

text: Jefferson Davis ärsyyntyi hänen strategiastaan ja poisti Johnstonin komennosta 17. heinäkuuta 1864, vähän ennen Peachtree Creekin taistelua, juuri Atlantan ulkopuolella. (Hänen korvaajansa kenraaliluutnantti John Bell Hood oli aggressiivinen, mutta tehoton ja menetti Atlantan syyskuussa ja suurimman osan armeijastaan Franklin-Nashvillen sotaretkellä talvella). Davisin päätös korvata Johnston on sodan kiistellyimpiä.


title: Joseph E. Johnston

text: Kun konfederaatio tuli entistä huolestuneemmaksi Shermanin marssista merelle Georgian halki ja pohjoiseen kohti Carolinoja, suuri yleisö halusi Johnstonin palaavan komentaksi. Davis nimitti hänet Etelä-Carolinan, Georgian ja Floridan puolustuksen komentajaksi, ja myös Pohjois-Carolinan ja Etelä-Virginian alueiden komentajaksi. Näihin komennuksiin sisältyi periaatteessa kolme konfederaation armeijaa, mutta ne olivat paperitiikereitä ja Johnston saattoi tehdä vain vähän pysäyttääkseen Shermanin etenemisen.


title: Joseph E. Johnston

text: 19. maaliskuuta 1865 sai kiinni osan Shermanin armeijasta yllätyksellisesti Bentonvillen taistelussa ja lyhyesti sai jotakin taktista menestystä ennen kuin vihollisen yhä suurempi lukumäärä pakotti hänet vetäytymään. Kuultuaan Leen antautumisesta Appomattoxin käräjätalossa, Johnston antautui armeijoineen Shermanille Bennett Placessa lähellä Durhamia Pohjois-Carolinassa, kaksi viikkoa myöhemmin 26. huhtikuuta 1865, huolimatta Jeffersin Davisin vastakkaisista käskyistä.


title: Joseph E. Johnston

text:
Sodan jälkeen Johnston asettui Savannahiin Georgiaan, oli rautatieyhtiön presidenttinä Arkansasissa, ja osallistui vakuutusbisnekseen vuosina 1868 ja 1869.
Hän palasi Virginiaan ja asettui Richmondiin 1877 ja tuli lähtetysyhtiön presidentti. Johnston oli 46. kongressissa vuodet 1879-1881 demokraattien kongressimiehenä. Hän ei ollut ehdokkaana uudelleenvalintaan vuonna 1880.
Hän oli rautatiehallinnossa presidentti Grover Clevelandin henkilökunnassa.


title: Joseph E. Johnston

text: Hänen teoksensa omista toimistaan sisällissodassa, nimeltään "Narrative of Military Operations" julkaistiin 1874, oli huomattavan kriittinen Davisista ja hänen kenraalitovereistaan.


title: Joseph E. Johnston

text: Johnston, kuten Lee, ei ikinä unohtanut sen miehen suurutta, jolle oli antautunut eikä ikinä sallinut läsnä ollessaan puhuttavan pahaa sanaa Shermanista. Kun Sherman kuoli, Johnston oli arkunkantajana hänen hautajaisissaan. Toimituksen aikana New York Cityssä 19. helmikuuta 1891 hän piti hattuaan kädessään huolimatta sateista ja säästä. Jollakin oli huoli vanhan kenraalin terveydestä ja häntä pyydettiin laittamaan hattu päähänsä, johon Johnston vastasi "Jos minä olisin tuossa hänen sijassaan ja hän tässä, hän ei laittaisi hattua päähänsä." Hän sai keuhkokuumeen ja kuoli muutamaa viikkoa myöhemmin. Hänet on haudattu Green Mountin hautausmaahan Baltimoreen, Marylandiin.


title: Joseph E. Johnston

text: Ainoa tunnettu monumentti Johnstonille pystytettiin Daltoniin Georgiaan 1912. Toisen maailmansodan aikana USA:n laivasto nimesi aluksen hänen mukaansa.


title: Ángel María Villar

text: Ángel María Villar Llona (s. 21. tammikuuta 1950 Bilbao, Vizcayan maakunta, Espanja) on espanjalainen jalkapallovaikuttaja ja entinen pelaaja. Hän toimii Espanjan kuninkaallisen jalkapalloliiton puheenjohtajana sekä Euroopan jalkapalloliiton ja kansainvälisen jalkapalloliiton varapuheenjohtajana.


title: Ángel María Villar

text: Villar sai jalkapallo-oppinsa bilbaolaisen Athletic Clubin juniorijoukkueissa. Aikuisten tasolla hän pelasi CD Galdakonon (1968–1969) ja CD Getxon (1969–1970) alasarjajoukkueissa ennen paluutaan Athleticiin vuonna 1970. Espanjan pääsarjassa Primera Divisiónissa hän teki ensiesiintymisensä 9. syyskuuta 1971, ja pelasi vuonna 1981 päättyneellä urallaan kaikkiaan 291 pääsarjaottelua, joissa hän teki kahdeksan maalia. Hän saavutti Athleticissa Espanjan cupin voiton vuonna 1973 sekä Espanjan cupin ja Uefa-cupin kakkossijan vuonna 1977.


title: Ángel María Villar

text: Espanjan maajoukkueessa Villar pelasi 22 ottelua ja teki kolme maalia vuosina 1973–1979. Hän pelasi myös yhden ottelun Espanjan olympiajoukkueessa. Arvokilpailuissa hän ei maataan edustanut.


title: Ángel María Villar

text: Jalkapalloilun ohella Villar opiskeli oikeustiedettä Deuston yliopistossa. Hän valmistui vuonna 1979 ja aloitti työskentelyn asianajajana. Hän oli myös yksi Espanjan jalkapallon pelaajayhdistyksen perustajista ja toimi yhdistyksen varapuheenjohtajana vuosina 1978–1980 sekä Vizcayan jalkapalloliiton puheenjohtajana vuosina 1981–1988. Espanjan kuninkaallisen jalkapalloliiton hallituksen jäsenenä hän toimi vuodesta 1984 lähtien ennen valintaansa liiton puheenjohtajaksi vuonna 1988. Hänet on valittu tehtävään uudestaan vuosina 1992, 1996, 2000, 2004 ja 2008.


title: Ángel María Villar

text: Villar on noussut korkea-arvoisiin tehtäviin myös Euroopan jalkapalloliitossa ja kansainvälisessä jalkapalloliitossa. Hän on toiminut Euroopan liiton varapuheenjohtajana vuodesta 2000 lähtien ja vastaavassa tehtävässä kansainvälisessä liitossa vuodesta 2002 lähtien. 2017 hänet pidätettiin epäiltynä korruptiosta Poliisin ratsian päätteeksi.


title: Descent II

text: Descent II (yleisesti Descent 2) on Parallax Softwaren kehittämä ja Interplay Entertainmentin vuonna 1996 julkaisema ensimmäisen persoonan ammuntapeli.


title: Descent II

text: Peli suunniteltiin alun perin Descentin jatko-osan sijaan laajennusosaksi. Descentiin verrattuna peliin on lisätty kymmenen uutta asetta, uusia juonikkaita robotteja, joiden kapinoinnin aiheutti tietokonevirus. Descent 2:n juonta jatkaa jatko-osa Descent³. Descentissä pelaajan täytyi itse tutkia kaivos, mutta Descent II:ssa avuksi tulee pieni opasrobotti, jolle voi tarvittaessa ilmoittaa mitä haluaa etsiä. Opasrobotti neuvoo sen jälkeen (lyhimmän) tien kohteeseen. Vaikka peliä voi pelata näppäimistöllä ja hiirellä, sitä on kuitenkin helpompi pelata joystickillä, koska pelaaja lentää avaruushävittäjällä nimeltä Pyro-GX.


title: Descent II

text: Heti Descentin jälkeen päähenkilö, jota kutsutaan pelin aikana nimellä "Material Defender" (suom. Kyvykäs Puolustaja) saapuu PTMC:n asemalle asteroidivyöhykkeessä. Hän suoritti tehtävänsä tuhotessaan PTMC:n kaivokset, jotka olivat tietokoneviruksen takia joutuneet robottien haltuun. Tuhottuaan viimeisen kaivoksen hänelle ilmoitettiin, että hänen aluksessaan saattaisi olla sama virus, eikä hän voinut palata Maahan. Asemalla häntä tervehtii Dravis, PTMC:n johtaja ja mies, joka antoi Puolustajalle viime tehtävän. Hän antaa tälle toisen tehtävän, mennä Zeta Aquilae- järjestelmään ottamaan selvää, mikä toi viruksen. Puolustaja yrittää kieltäytyä, mutta Dravis ottaa esille hänen sopimuksensa, joka sanoo, että PTMC (lyhenne sanoista Post Terran Mineral Corporation) voi pitää häntä vielä 72 tuntia tehtävän jälkeen. Puolustaja ottaa tehtävän vastaan vastahakoisesti ja hänen alukseensa asennetaan poimuydin, jolla voi matkata kymmeniä valovuosia silmänräpäyksessä. Tehtävän piti olla vain tutkimustehtävä, mutta pian selviää, että se on paljon enemmän...


title: Descent II

text: Tuhottuaan alienrobottien avaruusaluksen Puolustaja ilmoittaa Dravisille, että hän saapuu takaisin Maahan. Poimuydin kuitenkin vioittuu ja Puolustaja ilmoittaa äkkiä Dravisille, että poimuydin on epäkunnossa. Dravis käskee Puolustajan sammuttamaan ytimen, mutta hän ei kykene tekemään sitä. Myöhemmin alus siirtyi tuntemattomaan paikkaan. Dravis yrittää ottaa yhteyttä Puolustajaan, mutta hän on tajuton ja radio on mennyt hajalle...


title: Descent II

text: "Descent II:ssa" kentät sijoittuvat Aurinkokunnan ulkopuolelle. Planeettoja on pelissä kuusi ja jokaisessa planeetassa on yhteensä neljä kenttää. Viimeinen planeettajärjestelmä (Omega System) jaetaan vielä kahteen puoliskoon: Puuma Sphereen ja Tycho Braheen. Viimeksi mainittu ei oikeastaan ole planeetta, vaan alienrobottien avaruusalus, joka kuitenkin tuhoutuu viimeisen pomorobotin tuhoutuessa.


title: Descent II

text: Kuten "Descentissä", joissakin kentissä reaktori on korvattu pomoroboteilla, jotka pelaajan täytyy tuhota päästäkseen kentästä. Descent II:ssa joka neljänteen kenttään on sijoitettu pomo jokaisessa planeettajärjestelmässä. Kuten Descentissä, pomoilla on kyky muuttua lyhyeksi aikaa näkymättömäksi ja lisätä robotteja pelaajan hyökätessä pomoa vastaan.


title: Descent II

text: Alkuperäiseen Descentiin verrattuna aseistus on laajentunut kymmenellä aseella: viidellä ensisijaisella ja viidellä toissijaisella aseella.


title: Descent II

text: Pelissä on viisi vaikeustasoa, jotka on lueteltu helpoimmasta vaikeimpaan. Mitä suurempi vaikeusaste, sitä nopeammin robotit tulittavat ja liikkuvat sekä fuusioreaktorin itsetuhomekanismi nopeutuu.


title: Descent II

text: Descent II -pelin CD sisältää myös soundtrackin. Seuraavaan listaan on listattu kappaleen nimi ja kappaleen esittäjä:


title: Descent II

text: Descent II Soundtrack - Alkuperäinen versio:


title: Andrea Dovizioso

text: Andrea Dovizioso (s. 23. maaliskuuta 1986 Forlimpopoli, Italia) on italialainen ratamoottoripyöräilijä ja 125-kuutioisten maailmanmestari vuodelta 2004. Hän ajaa MotoGP:n kaudella 2018 Ducati Team tallissa. Dovizioso on sijoittunut parhaimmillaan MotoGP:ssä toiseksi kaudella 2017 ja on kilpaillut myös rallissa 2011–2012.


title: Andrea Dovizioso

text: Dovizioso kilpaili ensimmäisen kerran ratamoottoripyöräilyn MM-sarjassa vuonna 2001, jolloin hän osallistui Mugellon osakilpailuun 125-kuutioisten luokassa. Seuraavalle kaudelle hän teki sopimuksen Kopron Team Scot Honda-tiimin kanssa ja ajoi täyden kauden sijoittuen loppupisteissä kuudenneksitoista.


title: Andrea Dovizioso

text: Kaudella 2003 Dovizioso saavutti neljä palkintokorokepaikkaa, yhden paalupaikan ja sijoittui MM-pisteissä viidenneksi.


title: Andrea Dovizioso

text: Kaudella 2004 hän voitti 125cc-luokan maailmanmestaruuden yli 90 pisteen erolla MM-kakkoseen Héctor Barberáan. Dovizioson taakse MM-sarjassa jäivät muun muassa sellaiset nimet, kuin Jorge Lorenzo, Casey Stoner, Álvaro Bautista, Mika Kallio, Gábor Talmácsi ja Thomas Lüthi. Kauden aikana viisi osakilpailuvoittoa ja kahdeksan paalupaikkaa ajanut Dovizioso siirtyi ajamaan 250-kuutioisiin kaudelle 2005.


title: Andrea Dovizioso

text: Kauden 2005 Dovizioso ajoi samassa tallissa, kuin 125-kuutioisissa. Hän saavutti kaudella viisi palkintokorokepaikkaa ja sijoittui MM-sarjassa kolmanneksi Daniel Pedrosan ja Casey Stonerin jälkeen.


title: Andrea Dovizioso

text: Kaudella 2006 Dovizioso taisteli maailmanmestaruudesta Jorge Lorenzon kanssa, joka lopulta voitti mestaruuden 15 pisteen erolla Doviziosoon. Kauden aikana Dovizioso voitti kaksi osakilpailua ja ajoi jokaisessa kilpailussa pisteille sijoittuen huonoimmillaan seitsemänneksi kauden päätösosakilpailussa Espanjan Valenciassa.


title: Andrea Dovizioso

text: Kausi 2007 oli lähes toisinto edellisestä kaudesta, sillä mestaruuden vei jälleen Lorenzo, Dovizioson sijoittuessa toiseksi. Dovizioso voitti kaudella kaksi osakilpailua ja ajoi kaksi paalupaikkaa. San Marinon osakilpailussa syyskuussa 2007, Dovizioso joutui jättämään kilpailun kesken ensimmäisen kerran liki kahteen vuoteen ajettuaan ennen keskeytystään 31 osakilpailua maalin saakka peräkkäin.


title: Andrea Dovizioso

text: Dovizioso siirtyi ajamaan MotoGP-luokkaan kaudelle 2008 JiR Team Scotin Hondalla ja sijoittui tulokaskaudella viidenneksi. Hän ajoi kauden aikana kerran palkintokorokkeelle ollessaan kolmas Malesian kilpailussa. Dovizioso ajoi neljä kertaa neljänneksi Qatarissa, Kataloniassa, Yhdysvalloissa ja Valenciassa.


title: Andrea Dovizioso

text: Kaudelle 2009 Dovizioso siirtyi Repsol Honda-talliin Daniel Pedrosan tallikaveriksi. Hän sijoittui kauden loppupisteissä kuudenneksi keräten 160 pistettä. Heinäkuussa 2009 Dovizioso ajoi ensimmäisen voittonsa MotoGP-luokassa Donington Parkin radalla Englannissa. Keskytettyään sitä ennen kolme kilpailua peräkkäin. Se oli samalla Dovizioson ainoa palkintokorokesijoitus. Hän ajoi kauden aikana kuudesti neljänneksi Ranskassa, Italiassa, Kataloniassa, Tšekissä, Indianapolisissa ja San Marinossa. Sitä vastoin Dovizioson tallikaveri Pedrosa sijoittui kolmanneksi.


title: Andrea Dovizioso

text: Kaudella 2010 Dovizioso jatkoi Pedrosan tallikaverina ja sijoittui loppupisteissä viidenneksi, keräten yhteensä 206 pistettä. Dovizioso ajoi palkintokorokkeelle seitsemän kertaa ja sijoittui parhaimmillaan toiseksi Iso-Britannian, Japanin ja Malesian kilpailuissa. Neljä kertaa kolmanneksi Qatarissa, Ranskassa, Italiassa ja Portugalissa. Tallikaveri Pedrosa sen sijaan sijoittui loppupisteissä toiseksi.


title: Andrea Dovizioso

text: Kaudella 2011 Dovizioso ajoi Hondalla Pedrosan ja Casey Stonerin kanssa. Hän sijoittui loppupisteissä kolmanneksi. Dovizioso ajoi seitsemän kertaa palkintokorokkeelle, joista neljä kertaa toiseksi Ranskassa, Kataloniassa, Italiassa ja Tšekissä. Kolmanneksi hän ajoi Alankomaissa, Australiassa ja Valenciassa. Dovizioson tallikavereista Stoner voitti maailmanmestaruuden, kun Pedrosa oli loppupisteissä neljäs. Hän jätti kolme kilpailua väliin loukkaantumisen vuoksi.


title: Andrea Dovizioso

text: Kolmen Repsol Honda kauden jälkeen Dovizioso siirtyi Yamahan Tech 3 satelliitti talliin kaudeksi 2012 ja ajoi kuusi kertaa palkintokorokkeelle sijoittuen loppupisteissä neljänneksi. Hän oli tällä kertaa parempi tallikaveriaan Cal Crutchlow:ta, joka sijoittui seitsemänneksi. Dovizioson kaikki palkintokorokesijoitukset olivat kolmostiloja, jotka tulivat Kataloniassa, Alankomaissa, Saksassa, Italiassa, Indianapolisissa ja Aragonissa.


title: Andrea Dovizioso

text: Kaudelle 2013 Dovizioso siirtyy Ducatille Nicky Haydenin tallikaveriksi. Hän sijoittui kauden päätteeksi kahdeksanneksi, kun Hayden oli sijoitusta heikompi. Dovizisio ajoi parhaimmillaan neljänneksi Ranskassa.


title: Andrea Dovizioso

text: Kaudella 2014 Dovizioso sai uudeksi tallikaverikseen Crutchlow:n, jonka kanssa hän ajoi yhdessä Tech 3:lla kaksi vuotta sitten. Dovizioso oli selkeästi tallikaveriaan parempi, joka kärsi useista keskeytyksistä. Dovizioso ajoi kauden aikana kahdesti palkintokorokkeelle ensin kolmanneksi Amerikan kilpailussa ja myöhemmin toiseksi Alankomaissa. Hän oli loppupisteissä viides.


title: Andrea Dovizioso

text: 2015 Dovizioson tallikaveri vaihtui jälleen, kun Andrea Iannone siirtyi talliin Ducatin satelliittitallista Pramac Racingista. Dovizioson kausi alkoi erinomaisesti sijoituttuaan kolmessa ensimmäisessä kilpailussa toiseksi, joista ensimmäisessä kilpailussa Qatarissa hän ajoi paalupaikalle. Dovizioso sijoittui vielä kahdesti kolmanneksi Ranskan ja Iso-Britannian kilpailuissa, mutta joutui keskeyttämään kauden aikana neljästi ja jäi loppupisteissä seitsemänneksi 162 pisteellä. Hänen tallikaveri Iannone sen sijaan oli viides kerättyään 188 pistettä.


title: Andrea Dovizioso

text: Kaudella 2016 Dovizioso jatkoi yhdessä Iannonen kanssa Ducatin kuljettajina. Dovizioson kausi oli vaihtelevaa ajettuaan jälleen avauskilpailussa toiseksi ja myöhemmin myös Itävallassa ja Japanissa. Kolmanneksi hän ajoi kerran Saksassa ja otti kauden ainoan voittonsa Malesiassa lähdettyään toista kertaa kauden aikana paalupaikalta ennen Yamahan kaksikkoa Valentino Rossia ja Jorge Lorenzoa. Dovizioso ajoi paalupaikalle myös Alankomaissa, mutta joutui keskeyttämään kilpailun. Hän keskeytti kauden aikana viidesti, kun hänen tallikaveri Iannone keskeytti kuudesti. Dovizioso oli kauden päätyttyä pisteissä kuudes.


title: Andrea Dovizioso

text: Dovizioso saavutti uransa parhaimman kauden Ducatilla kaudella 2017. Hän aloitti kauden ajamalla toiseksi Qatarissa, jonka jälkeen Dovizioso ajoi kauden ensimmäisellä puoliskolla kaksi voittoa Italiassa ja heti perään Kataloniassa. Kauden toisella puoliskolla hän voitti neljä kilpailua Itävallassa ja jälleen perään Iso-Britanniassa. Dovizioso voitti myöhemmin Japanin ja Malesian kilpailut. Hän taisteli kauden aikana mestaruudesta ja johti pisteissä ennen Marc Marquezia. Dovizioso kuitenkin epäonnistui Japanin voiton jälkeen pitämään mestaruustoiveensa ajettuaan sen jälkeen Australiassa sijalle 13. Hän voitti kauden toiseksi viimeisen kilpailun Malesiassa ja oli 21 pisteen erolla Marquezin ennen kauden päätöskilpailua. Mestaruushaaveet menivät, kun hän keskeytti kilpailun ja Marquez sijoittui kolmanneksi. Mestaruuteen olisi vaadittu Marquezin jäämistä kymmenen parhaan ulkopuolelle, kun Dovizioson olisi pitänyt voittaa kauden päätöskilpailun. Dovizioso saavutti kauden aikana kuusi voittoa, joka oli hänen yhden kauden ennätys. Hän saavutti myös kahdeksan palkintokorokesijoitusta oltuaan Qatarissa toinen ja San Marinossa kolmas. Dovizioso oli loppupisteissä toinen 261 pisteellä. Dovizioson uusi tallikaveri Jorge Lorenzo sijoittui seitsemänneksi.


title: Andrea Dovizioso

text: Dovizioso ajoi rallia ensimmäisen kerran 2011 osallistuttuaan marraskuun lopulla järjestettyyn Monza Rally Show:hon ja Monza Masters Show. Hän ajoi molemmat rallit Peugeot 207 S2000 mallilla ja sijoittui ensin Monza Rallyssa sijalle 54, kun taas Monza Mastersissa hän oli toiseksi viimeinen eli seitsemäs.


title: Andrea Dovizioso

text: 2012 Dovizioso menestyi huomattavasti paremmin Monza Rally Show:ssa ja Monza Master Show:ssa. Monza Rallyssa hän sijoittui viidenneksi hävittyään rallin voittajalle Valentino Rossille 58.1 sekuntia. Monza Mastersissa Dovizioso ajoi kuudenneksi Citroënilla.


title: Karl Hård af Segerstad

text: Karl Adam Nils Gabriel Hård af Segerstad (28. tammikuuta 1873 Helsinki – 22. lokakuuta 1931 Helsinki) oli suomalainen arkkitehti, joka toimi Helsingin ensimmäisenä kaupunginarkkitehtina 1907–1921. Hänen tuotantoonsa kuuluu myös yksityisiä suunnittelutöitä. Ruotsalaista sukua ollut Hård af Segerstad ei kiinnostunut vuosisadan vaihteessa suositusta suomalaisesta kansallisromantiikasta, vaan etsi esikuvansa lähinnä Ruotsista ja sen historiallisesta arkkitehtuurista.


title: Karl Hård af Segerstad

text: Karl Hård af Segerstadin vanhemmat olivat ruukinpatruuna Adam Hård af Segerstad (1822–1897) ja Anna Gyllenberg (1846–1939), jotka kuuluivat molemmat ruotsalaisiin aatelissukuihin. Hård af Segerstadit ovat vanha keskiaikainen aatelissuku Smålandista, Gyllenbergit suurvalta-ajalla aateloitu suku Länsi-Götanmaalta. Adam Hård af Segerstad oli suomalaisen Åminnefors Ab:n osakas sekä toimitusjohtaja ja hän muutti vaimoineen Ruotsista Suomeen 1870-luvun alussa. Karl Hård af Segerstad syntyi Helsingissä, mutta hankki Suomen kansalaisuuden vasta vuonna 1896.


title: Karl Hård af Segerstad

text: Hård af Segerstad kävi koulunsa Helsingin Nya svenska läroverketissä ja opiskeli 1891–1895 arkkitehdiksi Suomen polyteknillisessä opistossa. Hän täydensi opintojaan matkalla Alankomaihin, Ranskaan, Italiaan, Itävaltaan ja Saksaan opiston antaman stipendin avulla. Otto-Iivari Meurmanin mukaan erityisesti saksalainen ja skandinaavinen arkkitehtuuri tekivät Hård af Segerstadiin vaikutuksen. Lisäksi Hård af Segerstad työskenteli jonkin aikaa rasvarina Itämerta kiertäneellä laivalla voidakseen taloudellisesti avustaa vararikkoon ajautunutta ja halvaantunutta isäänsä.


title: Karl Hård af Segerstad

text: Hård af Segerstad työskenteli opiskeluaikanaan harjoittelijana Kiseleff & Heikelin sekä Grahn, Hedman & Wasastjernan arkkitehtitoimistoissa. Jälkimmäisessä hän työskenteli hetken aikaa myös apulaisena valmistumisensa jälkeen. Jo vuonna 1896 Hård af Segerstad perusti arkkitehtitoimiston yhdessä kurssitoverinsa Bertel Jungin kanssa, ja he työskentelivät yhdessä kaksi vuotta. Sen jälkeen Hård af Segerstad piti toimistoa yksin vuoteen 1901. Tuona vuonna hän muutti Viipuriin erään huomattavan yksityisen työtarjouksen perässä ja otti samalla vastaan toimen Viipurin lääninrakennuskonttorin apulaisarkkitehtina. Hän kuitenkin suunnitteli edelleen rakennuksia myös muualle Suomeen. Vuonna 1907 Helsingin kaupunki perusti kaupunginarkkitehdin viran, ja Hård af Segerstad valittiin siihen. Mahdollisesti vaatimattoman palkan takia virkaan oli vain kaksi hakijaa, joista toisen nimeä ei edes tiedetä. Hård af Segerstad toimi kaupunginarkkitehtina vuoteen 1921 asti sekä Helsingin rahatoimikamarin sihteerinä vuodesta 1919 kuolemaansa saakka.


title: Karl Hård af Segerstad

text: Hård af Segerstad oli vuodesta 1898 naimisissa Maria Landtmanin kanssa. He saivat kolme lasta.


title: Karl Hård af Segerstad

text: Karl Hård af Segerstadin henkilökuvaan on vain vähän lähdemateriaalia. Hän ei osallistunut opiskelutovereidensa tavoin rientoihin vaan oli ennemmin syrjäänvetäytyvä. Syynä tähän saattoivat olla taloudelliset vaikeudet sekä krooninen sairastelu, jonka vuoksi hän ilmeisesti myös lopulta jätti kaupunginarkkitehdin viran. Hän oli kuitenkin innokas purjehtija ja Nyländska Jaktklubben -purjehdusseuran aktiivijäsen. Aatteelliselta vakaumukseltaan ruotsalaistaustainen Hård af Segerstad oli skandinavisti ja Ruotsalaisen kansanpuolueen jäsen. Suomen sisällissodan aikana 1918 hän oleskeli Ruotsissa. Hänellä oli monipuolinen kielitaito, ja hän ilmeisesti ymmärsi jonkin verran myös suomea.


title: Karl Hård af Segerstad

text: Hård af Segerstadin ura perustui pätevyyteen ja kykyyn hoitaa asioita. Ilmeisesti hyvin tehty työ oli hänelle ammatillisesti riittävän tyydyttävää, koska hän ei milloinkaan kirjoittanut ajatuksistaan "Arkkitehti"-lehteen tai muihin alan julkaisuihin. Toisaalta "Arkkitehti"-lehti ei myöskään noteerannut vuonna 1907 Helsingin kaupunginarkkitehdin viran perustamista tai Hård af Segerstadin valintaa laisinkaan, ilmeisesti siksi koska kaupunginarkkitehdin virka koettiin joko yksityisten arkkitehtien uhkana tai kilpailua vääristävänä tekijänä. Varsinkin lehden päätoimittaja Sigurd Frosterus vahti tiukasti arkkitehtikunnan ammattietuja. Hård af Segerstadin töistä alettiin kirjoittaa "Arkkitehti"-lehdessä vasta vuonna 1914, kun lehden päätoimittajaksi tuli Birger Brunila.


title: Karl Hård af Segerstad

text: Hård af Segestad ei jättänyt jälkeensä henkilökohtaisia kirjoituksia, ja häntä tai hänen töitään ei ole sanottavasti käsitelty aikalaisten muistelmissa eikä arkkitehtuurikirjallisuudessa tai -tutkimuksessa. Jääminen pois muistelmakirjallisuudesta on saattanut johtua hänen syrjäänvetäytyvästä luonteestaan tai ennenaikaisesta kuolemastaan. Hård af Segerstad mainittiin "Arkkitehti"-lehdessä viimeisen kerran hänen kuoltuaan vuonna 1931 Bertel Jungin kirjoittamassa muistokirjoituksessa. Siinä Jung kuvaili ystäväänsä ”ammattimieheksi, jonka epäitsekästä työtä Helsingin hyväksi ei ole osattu riittävästi arvostaa”.


title: Karl Hård af Segerstad

text:
Hård af Segerstadin arkkitehtuuri on koristeellista ja jykevää sekä lähinnä ruotsalaisten esikuvien innoittamaa. Hän sai vaikutteita Ruotsin ohella myös Saksasta. Useissa hänen töistään on nähty vaikutteita Ruotsin 1600-luvun barokkiarkkitehtuurista. Hän ei ollut alallaan tyylin mullistaja, mutta hänen töissään on silti omaperäisyyttä.
Hänen varhaisimpiin töihinsä kuuluivat muun muassa August Ramsaylle suunnitellut, jo kauan sitten puretut kaupunkitalo Helsingin Hietalahdenrannassa ja huvila Kaivopuistossa sekä Alfred Kihlmanin rakennuttama niin sanottu Kihlmanin talo Korkeavuorenkadulla. Kihlmanin taloon Hård af Segerstad suunnitteli pohjakaavan ja hänen yhtiökumppaninsa Bertel Jung koristeelliset julkisivut. Kaksikko osallistui 1897 myös niin sanotun Tallbergin talon suunnittelukilpailuun Helsingin Katajanokalle, mutta ilman menestystä. Hård af Segerstadin suurimpia suunnitelmia 1890-luvulla oli Helsingin Bulevardille rakennettu kiinteistöyhtiö Falken, jonka muotokieli vastasi tuolloin Ruotsissa suosittuja virtauksia. Hänen päätyökseen on kuitenkin mainittu yliopiston uusmaalaisen osakunnan eli Nylands nationin osakuntatalo Kasarmikadulla. Sen toisessa suunnittelukilpailussa 1898 hän voitti sekä ensimmäisen että kolmannen palkinnon. Tyylillisiä esikuvia sille on etsitty niin ranskalaisista linnoista kuin Tukholmastakin. Rakennus valmistui 1901.


title: Karl Hård af Segerstad

text:
Hård af Segerstadin Viipurin kauden töistä tunnetuin on vuonna 1906 valmistunut kauppahalli. Helsingin kaupunginarkkitehtina hän sai suunniteltavikseen kouluja ja julkisia rakennuksia, ja hänen avustajinaan olivat arkkitehdit Runar Eklund ja Einar Flinckenberg. Tunnetuimpia näistä töistä ovat Cygnaeuksen koulu Ratakadulla (valmistunut 1911), Kallion kirjasto (1912), Hakaniemen kauppahalli (1913), Eläintarhan koulu (1915) sekä Topelius-koulu Taka-Töölössä (1917). Lisäksi hän johti ja valvoi muita suuria kunnallisia rakennushankkeita, joihin kuului muun muassa useita sairaaloita. Helsingin kaupungin Hankoniemen läheiseen Bengtsårin saareen 1911–1913 perustamaan pahatapaisten poikien kasvatuslaitokseen Hård af Segerstad suunnitteli alueen vanhojen rakennusten muutostyöt laitoskäyttöön sopiviksi. Virkansa puolesta hän sai paneutua myös sosiaaliseen asuntotuotantoon ja laati 1915 Flinckenbergin kanssa suunnitelmat työväenasunnoiksi tarkoitetusta standardipuutalosta. Hård af Segerstad ei kuitenkaan hyväksynyt Martti Välikankaan Käpylään suunnittelemia puutaloja, joiden piirustuksia hän rahatoimikamarin sihteerinä joutui tarkastamaan. Ainoa Hård af Segerstadin suunnittelema teollisuusrakennus on 1907 valmistunut Pulpin selluloosatehdas Joutsenossa.
Hård af Segerstad kuului nuorten suomalaisten arkkitehtien sukupolveen, joka vuosisadan vaihteessa omaksui kansainvälisen jugend-tyylin. Juuriltaan ruotsalaisena hän ei kuitenkaan ollut kiinnostunut suomalaisesta kansallisromantiikasta. Jotain kansallisromanttisena pidetyn tyylin tosiasiallisesta kansainvälisyydestä kertookin se, että Hård af Segerstadin suunnittelema Nylands Nationin talo voidaan silti nähdä piirteiltään kyseisen tyylisuuntauksen lähes puhtaana edustajana. Vuosisadan vaihteessa suomalaiset kansallisromanttista suuntausta tukeneet arkkitehdit valitsivat graniitin ja vuolukiven ensisijaisiksi ”kansallisiksi” rakennusten julkisivumateriaaleiksi – heidän harmikseen nimenomaan kansallisromantiikasta piittaamaton Hård af Segerstad oli kuitenkin vuolukiven käytön pioneeri Suomessa. Hänen 1899 suunnittelemansa asuintalo Falken oli ensimmäinen, jossa käytettiin suomalaista vuolukiveä koristeluissa ja vuotta myöhempi Nylands Nationin talo ensimmäinen, jonka julkisivu vuorattiin sillä. Myöhemmin hän kuitenkin luopui julkisivujen kiviverhoilusta, ja 1910-luvun alusta eteenpäin lähes kaikissa hänen suunnittelemissaan rakennuksissa oli rappaamattomat tiiliseinät.


title: Karl Hård af Segerstad

text: Hård af Segerstadin suunnitelmissa korostui tekninen asiantuntevuus, ja hän oli tarkka rahankäyttäjä. Hän laati tarkat kustannusarviot ja kilpailutti materiaalitoimittajat ja aliurakoitsijat. Hän ei kuitenkaan tinkinyt rakennustensa laadusta. Hän esimerkiksi halusi käyttää rakennusten kattomateriaalina lähes aina tiiltä sen kestävyyden vuoksi, vaikka se lisäsikin kustannuksia. Huomattava kokoelma Hård af Segerstadin piirustuksia lahjoitettiin vuonna 2004 Arkkitehtuurimuseolle.


title: Karl Hård af Segerstad

text: Luettelo perustuu, ellei toisin mainita, Jyri Viljan teoksen "Kallion kirjasto ja kaupunginarkkitehti Karl Hård af Segerstad" (2007) epätäydelliseen luetteloon. Apulaisten osuudesta Hård af Segerstadin kaupunginarkkitehtina suunnittelemien rakennusten kohdalla ei ole varmuutta. Alla olevassa luettelossa ei ole mainittu toteutumattomia tai selvittämättömiä suunnitelmia eikä toisten arkkitehtien suunnittelemiin rakennuksiin tehtyjä muutostöitä.


title: Parallax Software

text: Parallax Software oli yhdysvaltalainen pelivalmistaja, joka tunnetaan menestyneistä Descent ja Descent II - peleistä. Parallax Softwaren perustivat Mike Kulas ja Matt Toschlog. Julkaistuaan Descent II - pelin yhtiö jakaantui kahtia Mike Kulasin johtamaan Volition Inc. -pelitaloon ja Matt Toschlogin Outrage Entertainmentiin, joka julkaisi Descent -saagan kolmannen osan: Descent³:n. THQ osti molemmat yhtiöt ja myöhemmin lakkautti Outrage Entertainmentin perustaen Outrage Gamesin mutta Volition jatkaa konsolipelien tuottajana THQ:n alaisuudessa.


title: Parallax Software

text: Mike Kulas ja Matt Toschlog perustivat syyskuussa 2016 uuden Revival Productions -nimisen yhtiön, jonka ensimmäinen peli on Overload, henkinen seuraaja kahdelle ensimmäiselle Descent-pelille.


title: Liberaali demokratia

text: Liberaali demokratia on valtiomuoto, eräs poliittinen järjestelmä. Se on edustuksellinen demokratia, jossa vaaleilla valittujen edustajien valtaa (ja kansan enemmistön valtaa määrätä vähemmistöä) rajoittavat laillisuusperiaate sekä yksilönvapautta, etenkin kansalaisoikeuksia suojeleva perustuslaki.


title: Liberaali demokratia

text: Freedom House määrittelee liberaalin demokratian tarkoittavan demokraattista maata, jossa on taattu kansalaisoikeudet eli yksilönvapauden suoja valtiovaltaa vastaan:


title: Liberaali demokratia

text: Sana "liberaali" käsitteessä "liberaali demokratia" kertoo poliittisen liberalismin määrittämien kriteerien täyttymisestä.


title: Liberaali demokratia

text: Liberaaliin demokratiaan kuuluvat monipuoluevaalit ja poliittinen päätöksenteko itsenäisen lainsäädäntöelimen välityksellä. Liberaalin demokratian tunnusmerkkejä on myös itsenäinen tuomiovalta lainvalvonnan valtion monopolilla.


title: Liberaali demokratia

text: Freedom House käyttää mm. seuraavia kriteerejä tutkiessaan, mitkä maat ovat liberaaleja demokratioita:


title: Liberaali demokratia

text:
Demokratia:
Korruptio:
Ilmaisun- ja uskonnonvapaus:
Kokoontumis- ja yhdistymisvapaus:
Laillisuusperiaate:
Yksilön itsemääräämisoikeus:


title: Liberaali demokratia

text: Yleensä katsotaan, että liberaaleja demokratioita ovat mm. Euroopan Unionin maat, Norja, Islanti, Sveitsi, Japani, Etelä-Korea, Yhdysvallat, Kanada, Intia ja Israel Meksiko, Etelä-Afrikka, Australia ja Uusi-Seelanti.


title: Kanal 11

text: Kanal 11 on ruotsalainen viihdekanava. Kanava keskittyy palvelemaan nuorta väestöä ja se lähettää lähes ainoastaan viihdeohjelmia.


title: Kanal 11

text: TV11:n ohjelmisto koostuu toiminta- ja draamasarjoista, tosi-tv -ohjelmista, elokuvista ja komediasta.


title: Kanal 11

text: Kanava korvasi vuonna 2005 med i tv:n.


title: Kanal 11

text: Kanavan nimi oli aiemmin TV11. Kanavan omistajaksi tuli SBS Discovery (nykyinen Discovery Networks) vuonna 2013, jolloin nimi vaihdettiin Kanal 11:ksi.


title: Terapian tarpeessa (albumi)

text: Terapian tarpeessa – tribuutti Terapialle on tamperelaisen gospel-rock-yhtye Terapian kunniaksi tehty tribuuttialbumi. Levyllä 14 yhtyettä esittävät cover-versionsa Terapian kappaleista. Yhtyeet edustavat pääasiassa rock- ja metallimusiikkia, poikkeuksena dance-artisti "G-Powered". Levy julkaistiin marraskuussa 2007. "Terapian tarpeessa" kävi viikolla 47 Suomen virallisella albumilistalla sijalla 30.


title: Descent

text: Descent on Parallax Softwaren kehittämä ja Interplay Entertainmentin vuonna MS-DOS:lle julkaisema ensimmäisen persoonan ammuntapeli.


title: Descent

text: "Descent" poikkeaa jonkin verran muista ensimmäisen persoonan ammuntapeleistä, sillä se on tavallisen ammuntapelin ja lentosimulaattorin yhdistelmä. Peliä pelataan avaruushävittäjän sisällä istuvan lentäjän näkökulmasta, ja sitä on helpompi pelata joystickillä kuin näppäimistöllä ja hiirellä. "Descent" on aito 3D-peli, toisin kuin useimmat samoihin aikoihin julkaistut ensimmäisen persoonan ammuntapelit, kuten "Doom".


title: Descent

text: Pelillä on edelleen laaja kannattajajoukko, ja peliin tehdään yhä uusia kenttiä.


title: Descent

text: PTMC (Post Terran Minerals Corporation) on aurinkokunnan suurin kaivosyhtiö, jolla on toimintaa kaikkialla aurinkokunnassa ja sen ulkopuolellakin. Mutta eräänä päivänä PTMC:n kaivosrobotit tulivat hulluiksi, ilmeisesti jonkinlaisen tietokoneviruksen takia. Tämän seurauksena PTMC:n kaivokset joutuivat tuntemattomiin käsiin. PTMC epäili, että nämä robotit kerääntyisivät ja aloittaisivat suuren hyökkäyksen Maahan. Sen estääkseen PTMC palkkaa palkkasoturin, joka tunnetaan vain nimellä ”Material Defender” (”Tärkeä puolustaja”). Puolustajan tehtävä on tuhota kaikki tartunnan saaneet kaivokset tuhoamalla niiden reaktorit, jotta robotit eivät kykenisi uhkaamaan Maata.


title: Descent

text: Parallax Softwaren omistaessa Descentin oikeudet PTMC koostui sanoista Post Terran Minerals Corporation mutta oikeuksien siirtyessä Outrage Entertainmentille PTMC koostui sanoista Post Terran Mining Corporation.


title: Descent

text: Descentissä on 27 kenttää, jotka jakaantuvat kaikkiin kahdeksaan planeettaan ja Plutoon aurinkokunnassa. Lisäksi on vielä kolme salakenttää. Aurinkokunnan kaasuplaneetoilla (Jupiter, Saturnus, Uranus ja Neptunus) kentät on rakennettu planeettojen kuihin. Kentissä 7 ja 27 on loppuvastuksina generaattoreiden sijasta ”pomorobotit”, jotka pitää tuhota, jotta kentästä selviää.


title: Descent

text: "Descentissä" on viisi vaikeustasoa, jotka ovat seuraavat helpommasta vaikeimpaan: Trainee, Rookie, Hotshot, Ace ja Insane.


title: Descent

text: Pelissä on tuki lähiverkossa pelaamiseen IPX/SPX-protokollan avulla.


title: Descent

text: "Descent"-peli sai kaksi virallista jatko-osaa, "Descent II" sekä "Descent 3" -pelit. Descendent Studios -niminen studio ilmoitti tekevänsä pelin nimeltä "" maaliskuussa 2015, johon studio sai virallisen "Descent"-lisenssin käyttöönsä Interplayltä. Parallax Softwaren perustajat Mike Kulas ja Matt Toschlog perustivat myöhemmin uuden studion nimeltä Revival Productions, jonka ensimmäinen peli on "Overload", henkinen seuraaja kahdelle ensimmäiselle "Descent"-pelille.


title: Analoginen tv-verkko

text: Analoginen tv-verkko on analogiseen ohjelmasiirtoon perustuva televisiojärjestelmä.


title: Analoginen tv-verkko

text: Analoginen tv-verkko oli käytössä Suomessa vuosina 1955–2007. Analogisten ohjelmien lähetys antennitalouksissa päättyi 1. syyskuuta 2007 klo 4.00. Kyseisellä kellonlyömällä suljettiin MTV3:n, Nelosen ja SVT Europan analogiset lähettimet. Säännöllisesti joka yö pimeänä olleen Yle TV2:n analoginen lähetys loppui jo noin kello 2.00, mutta joillakin alueilla, kuten Turun seudulla, saattoi näkyä vielä pelkkää mustaa ruutua kello 4.00 asti. Yle TV1:n analoginen lähetin oli päällä vielä viikon ajan, näyttäen tiedotetta digisiirtymästä. Kaapeliverkoissa siirryttiin analogisista lähetyksistä digitaalisiin lähetyksiin 1. maaliskuuta 2008.


title: Mikko Heikkilä

text: Mikko Heikkilä voi tarkoittaa useita henkilöitä:


title: Ministeriö

text: Ministeriö on yleisesti valtion hallituksen tietyn hallinnonhaaran osasto. Suomessa ministeriöt ovat valtioneuvoston toimivaltaisia osastoja, joista kutakin johtaa se ministeri, jonka toimialaan kyseinen ministeriö kuuluu. Pääministeri on valtioneuvoston kanslian päällikkö.


title: Ministeriö

text: Mikko Kiesiläisen ja akatemiaprofessori Johanna Niemen mukaan moni Suomen ministeriö pitää säänneltävien puolta, mikä on merkki sääntelijän kaappaus -ilmiöstä. Esimerkiksi sosiaali- ja terveysministeriö vastustaa apteekkialan kilpailua, maa- ja metsätalousministeriö puolustaa miljardiluokan maataloustukia ja sisäministeriö edustaa poliisien katsantokantaa. Ratkaisuksi kaksikko ehdottaa, että Ruotsin tapaan ministeriöistä luovutaan ja valtioneuvosto toimii yhtenä virastona. Jo syksyllä 2015 hallitus selvitti asiaa.


title: Tony Gustavsson

text: Tony Gustavsson (s. 14. elokuuta 1973) on ruotsalainen jalkapallovalmentaja ja entinen pelaaja.


title: Tony Gustavsson

text: Gustavsson edusti peliurallaan IK Bragea, Ytterhogdalia ja IFK Sundsvallia Ruotsin alasarjoissa. Valmennusuransa pohjat Gustavsson on hankkinut opiskelemalla Örebron yliopistossa, ja hän onkin ensimmäinen ruotsalaisvalmentaja, jolla on alan akateeminen tutkinto.


title: Tony Gustavsson

text: Gustavsson aloitti valmennusuransa 2004 Degerfors IF:n kakkosvalmentajana ja oli nostamassa yhdessä päävalmentaja Dave Mossonin kanssa seuran Superettaniin. Gustavsson jatkoi joukkueen päävalmentajana kaudella 2005, ja onnistui säilyttämään seuran niukin naukin Superettanissa. Kausi 2006 jäi Gustavssonin viimeiseksi Degerforsissa ja päättyi Superettanin sijalle 11.


title: Tony Gustavsson

text: Lokakuussa 2006 Gustavsson teki 3+2-vuotisen sopimuksen tukholmalaisseura Hammarby IF:n kanssa ja siirtyi marraskuussa Anders Linderothin seuraajaksi seuran peräsimeen. Ensimmäinen kausi "Bajenin" kanssa päättyi tasaisessa Allsvenskanissa sijalle 6.


title: Tony Gustavsson

text: Kausi 2008 sujui vielä Hammarbyn osalta kohtuullisesti, mutta kausi 2009 toi mukanaan suuria ongelmia. "Bajen" vajosi putoamiskamppailuun ja pelilliset esitykset ovat olleet kehnoja. Lopulta seura sai tarpeekseen ja erotti Gustavssonin tehtävistään elokuun viimeisenä päivänä 2009. Potkuja oli edeltänyt 3–0 tappio Kalmar FF:lle.


title: Tony Gustavsson

text: Huhtikuussa 2010 hän palasi valmennustehtäviin Norjan Tippeligaeniin nousseen Kongsvingerin päävalmentajana. Hän ei onnistunut pelastamaan Kongsvingeriä putoamiselta ja jätti tehtävänsä kauden jälkeen.


title: Tony Gustavsson

text: Huhtikuussa 2012 Gustavssonista tuli Yhdysvaltain naisten jalkapallomaajoukkueen apuvalmentaja. Hän luotsasi Pia Sundhagen kanssa Yhdysvallat olympiakultaan Lontoossa 2012. Elokuussa 2012 Gustavsson jatkoi uraansa Damallsvenskanissa pelaavan Tyresön päävalmentaja. Gustavssonin johdolla seura voitti seurahistoriansa ensimmäisen Damallsvenskanin mestaruuden 2012. Kaudella 2013 joukkue oli vielä liigassa toisena, mutta kesällä 2014 seura joutui konkurssin takia luopumaan sarjapaikastaan.


title: Korkeakirkollisuus

text: Korkeakirkollisuudeksi nimitetään kirkkokäsitystä, joka korostaa kirkon – varsinkin liturgista – traditiota, pappisvirkaa ja sakramentteja. Nimitys on lähtöisin anglikaanisen kirkon High Church -suunnasta. Luterilaisessa kirkossa termiä käytetään Euroopan luterilaisuudessa 1900-luvulla syntyneestä korkeakirkollisesta liikkeestä. Liikkeen ulkopuolella termi on monimerkityksinen ja sitä käytetään myös halventavassa merkityksessä.


title: Korkeakirkollisuus

text: Korkeakirkollisuudelle päinvastaista kirkkokäsitystä kutsutaan usein ”matalakirkollisuudeksi”, joka sekin on terminä peräisin anglikaanisuudesta. Luterilaisuudessa matalakirkollisuudella ei ole vakiintunutta merkitystä. Sen piiriin voidaan katsoa kuuluviksi pietismi, evankelioiva herätyskristillisyys ja karismaattinen liike sekä myös näille vastakkainen kulttuuriprotestanttisuus. Virkaopin osalta myös paljon vaikuttanutta, 1800-luvulla syntynyttä Erlangenin teologiaa voi pitää "matalakirkollisena".


title: Korkeakirkollisuus

text: Käsitteet korkeakirkollisuus ja matalakirkollisuus ovat peräisin anglikaanisesta kirkosta, eivätkä alun perin kuulu luterilaisuuteen. Luterilaisuudelle, toisin kuin anglikaanisuudelle, oli alusta alkaen ominaista ykseys opissa, jolloin identiteetistä muodostui paljon yhtenäisempi. Luterilaisuudessa on myös korostettu, etteivät erilaiset käytännöt jumalanpalvelusmenoissa riko uskon yhteyttä. Modernissa protestanttisuudessa tätä on tulkittu niin, ettei liturgia ole olennaista luterilaisuudelle. Luterilaisen ortodoksian aikana luterilaiseen jumalanpalvelukseen erityisesti Saksassa kuului paikoittain, riippuen paikallisen maakirkon kirkkojärjestyksestä, paljon katolisia liturgisia seremonioita, joita nykytermein pidettäisiin "korkeakirkollisina". Pietismi ja valistusajan rationalismi kuitenkin karsivat näitä seremonioita ja jättivät luterilaisen jumalanpalveluksen melko yksinkertaiseksi, ehtoollisenvieton samalla harventuessa. 1800-luvulla suomalaisesta kirkkokäsikirjasta jopa sana "messu" poistettiin liian katolisena. Tästä pitkästä kehityksestä on syntynyt moderni mielikuva "harmaasta luterilaisuudesta".


title: Korkeakirkollisuus

text:
Korkeakirkolliselle liikkeelle syntyi maaperä, kun pietismi, valistusaika ja saksalainen kulttuuriprotestantismi olivat määrittäneet luterilaista perinnettä. 1800-luvun niin kutsuttua uusluterilaisuutta pidetään kirkkohistoriallisena vastineena Englannin kirkossa
vaikuttaneelle Oxfordin liikkeelle. Varsinainen luterilainen korkeakirkollinen liike on kuitenkin syntynyt vasta 1900-luvulla Saksassa ja Ruotsissa tunnustuksellisen luterilaisuuden, anglokatolisuuden ja liturgisen liikkeen vaikutuksesta.


title: Korkeakirkollisuus

text: Pohjoismaisen korkeakirkollisen liikkeen ohjelmanjulistuksena pidetään Gunnar Rosendalin kirjaa "Kirkollinen uudistus". Hänen mukaansa korkeakirkollisuus painottaa kirkon tunnustusta, sakramentteja, kirkon (erityisesti kolmisäikeistä) virkaa, liturgiaa, sekä opillisesti korostaa kirkon jatkuvuutta. Liike on suuntautunut myös ekumeenisesti, ja luterilaisuuden katolisuus perustetaan usein Augsburgin tunnustukseen, jonka päätöksessä todetaan, "ettei meikäläisten keskuudessa ole opissa eikä seremonioissa omaksuttu mitään Raamatun tai katolisen kirkon vastaista". Pohjois-Amerikan luterilaisuudessa käytetään termin "korkeakirkollisuus" sijasta nimitystä "evankelinen katolisuus", jota käytetään paljon myös tunnustuksellisessa luterilaisuudessa.


title: Korkeakirkollisuus

text: Ruotsin kirkossa korkeakirkollinen liike on laajempi kuin muissa luterilaisissa kirkoissa ja se on syntynyt pitkälti Englannin kirkosta tulleiden vaikutteiden johdosta jo 1900-luvun alusta lähtien. Suomessa liikkeen tunnetuimpia ruotsalaisia teologeja ovat Gunnar Rosendal, Bo Giertz ja Bertil Gärtner. Monet suomalaiset korkeakirkolliset papit ovat olleet jäseniä ruotsalaisessa Societas Sanctae Birgittae -rukousyhteisössä (SSB). Rosendalin kirja Kirkollinen uudistus synnytti Ruotsissa järjestön arbetsgemenskapen Kyrklig Förnyelse. Saksassa liike syhtyi Heinrich Hansenin teeseistä "Stimuli et clavi" (1917). Tärkeimpinä järjestöinä vaikuttavat Hochkirchliche Vereinigung Augsburgischen Bekenntnisses sekä 1950-luvun "Die Sammlung" -liikkeestä syntynyt Bund für evangelisch-katholische Einheit. Suomessa toimi jonkin aikaa kaksi yhteisöä, Helsingissä Sanct Henrikskretsen ja Turussa "liturgiset veljet" eli Mikael Agricolan veljespiiri. Liike on synnyttänyt myös veljistöjä, sääntökuntia ja luostareita.


title: Korkeakirkollisuus

text:
Korkeakirkolliselle spiritualiteetille on luonteenomaista käsitys kirkosta jumalallisena pelastusinstituutiona ja sakramenteista, erityisesti alttarin sakramentista uskonelämän keskuksena. Molemmat palautuvat viime kädessä oppiin Jumalan lihaantulemisesta, inkarnaatiosta. Spiritualiteetti on jumalakeskeisempää ja erityisesti
Kristus-keskeisempää kuin yleensä . Pääsiäisen ja ylösnousemuksen merkitys nousevat pitkäperjantain rinnalle ja sen yli. Ehtoollisessa opetus reaalipreesensistä täydentyy evankelisesti ymmärretyllä painotuksella messu-uhrista. Rukouselämässä painotetaan Jumala-keskeisyyden vuoksi säännönmukaisuutta ja myös valmiiden rukousten, esimerkiksi hetkipalvelusten, rukoilemista. Korkeakirkollinen liike onkin eri maissa julkaissut luterilaisia breviaareja.


title: Korkeakirkollisuus

text: Korkeakirkollinen liike on ollut usein kirkollisena herätys- ja uudistusliikkeenä sekä valtiokirkko- että kansankirkko-ideologian vastailmiö, täyttäen tietynlaisen tyhjiön ja tässä mielessä vastannut tunnustuksellisen luterilaisuuden roolia Pohjois-Amerikassa. Suomessa korkeakirkollinen liike on saanut ehkä eniten vastakaikua Evankelisen herätysliikkeen piirissä. Merkittävimpänä korkeakirkollisen liikkeen saavutuksena erityisesti Ruotsissa voidaan pitää paluuta jokasunnuntaiseen ehtoollisen viettoon. Korkeakirkollisia vaikuttajia ovat Suomessa olleet Bengt Serenius, Sigtrygg Serenius, Toivo Harjunpää, Martti Parvio, Seppo A. Teinonen, Olavi Rimpiläinen, Eino Lehtisaari (SSB), Matti Aaltonen, Samppa Asunta ja Pentti Hämäläinen.


title: Korkeakirkollisuus

text: Vaikka korkeakirkollisen liikkeen näkökulmat on toisaalta hyväksytty akateemisessa teologiassa laajemmin kuin ennen, korkeakirkollinen liike pohjoismaissa on joutunut 1900-luvun loppupuoliskolla kriisiin johtuen kirkkojen liberalisoitumisesta ja erityisesti päätöksistä avata papin virka naisille. Tämä on johtanut korkeakirkolliset herätysliikkeet eristyksiin, jolloin niiden vaikutus kirkkoon on heikentynyt. Liberaali korkeakirkollisuus taas ei ole pystynyt vastaamaan pietismin, eksistentialismin ja liberalismin haasteeseen. Amerikan luterilaisen kirkon ELCA:n monet teologit, tunnetuimpina Richard John Neuhaus ja Jaroslav Pelikan, ovat kirkkonsa liberalisoitumisen vuoksi siirtyneet, Neuhaus roomalaiskatoliseen kirkkoon ja Pelikan ortodoksiseen kirkkoon .


title: Joe Knollenberg

text: Joseph ”Joe” Knollenberg (28. marraskuuta 1933 – 6. helmikuuta 2018) oli yhdysvaltalainen republikaanisen puolueen poliitikko. Hän toimi Yhdysvaltain edustajainhuoneeen jäsenenä vuodesta 1993 vuoteen 2009. Vuoteen 2003 hän edusti Michiganin yhdettätoista vaalipiiriä, sen jälkeen yhdeksättä.


title: Joe Knollenberg

text: Knollenberg syntyi Mattoonissa, Illinoisissa, ja valmistui Itä-Illinoisin yliopistosta vuonna 1955. Hänellä oli puolisonsa Sandyn kanssa kaksi poikaa, joista Martylla on poliittinen ura.


title: Steven de Jongh

text: Steven de Jongh (s. 25. marraskuuta 1973 Alkmaar) on entinen alankomaalainen maantiepyöräilijä, joka kilpaili ammattilaisena vuosina 1995–2009.


title: Steven de Jongh

text: Kirimiehenä tunnetun de Jonghin suurimmat voitot tulivat yhden päivän kilpailuissa, kuten E3 Prijs Vlaanderen -ajossa vuonna 2003 sekä Kuurne-Bryssel-Kuurnessa vuosina 2004 ja 2008. Etappikilpailuissa hänen merkittävin voittonsa on Tirreno-Adriaticon 7. etapin ykköstila vuonna 1999.


title: Steven de Jongh

text: Hän toimi vuosina 2010–2012 johtotehtävissä Team Sky -tallissa. Hän jätti tehtävänsä lokakuussa 2012 tunnustettuaan käyttäneensä dopingia kilpailu-uransa aikana.


title: Roland Nilsson

text: Roland Nilsson (s. 27. marraskuuta 1963) on ruotsalainen jalkapallovalmentaja ja entinen puolustaja. Helmikuusta 2014 lähtien hän on toiminut Ruotsin alle 16-vuotiaiden maajoukkuevalmentajana.


title: Roland Nilsson

text: Peliurallaan Englannissa ja Ruotsissa takalinjoilla pelannut Nilsson kuului Ruotsin maajoukkueen vakiokalustoon 1980-luvun lopulta aina 2000-luvun kynnykselle saakka pelaten kaikkiaan 116 A-maaottelua. Neljissä arvokisoissa "Sinikeltaisten" edustuspaitaa kantanut Nilsson oli voittamassa myös historiallista MM-pronssia 1994.


title: Roland Nilsson

text: Seuratasolla Nilssonin suurin saavutus oli UEFA Cupin mestaruus 1987, kun hänen edustamansa IFK Göteborg kukisti finaalissa skottiseura Dundee Unitedin yhteismaalein 2–1. Nilsson voitti myös kolme Ruotsin mestaruutta ja sai vuonna 1996 Guldbollen-palkinnon Ruotsin parhaana jalkapalloilijana.Valmennusuransa Nilsson aloitti Coventry Cityn pelaajavalmentajana syksyllä 2001, kun Gordon Strachan sai potkut seuran peräsimestä. Vaikka alku oli lupaava, eivät Nilssonin opit lopulta riittäneet Coventry Cityn nopeaan paluuseen Englannin Valioliigaan ja hän sai potkut huhtikuussa 2002.


title: Roland Nilsson

text: Coventy-pestin jälkeen Nilsson toimi lyhyen aikaa Helsingborgs IF:n nuorisovalmentajana. Kaudeksi 2004 hän siirtyi göteborgilaisen GAISin päävalmentajaksi. Nilsson johdatti seuran Superettanin kolmanneksi kaudella 2005 ja karsintojen kautta seura nousi Allsvenskaniin. Nilssonin johdolla GAIS oli Allsvenskanissa seuraavilla kausilla 10:s ja 11:s.


title: Roland Nilsson

text: Kauden 2007 jälkeen Nilsson jätti GAISin siirtyen Malmö FF:n peräsimeen. Nilsson on juurruttanut Malmöön oman pelitapansa, joka perustuu tekniseen taitojalkapalloon. Hän on korostanut, että joukkueen pitää pelata myös huonoissa olosuhteissa mahdollisimman hyvin. Kaksi ensimmäistä kautta eivät sujuneet aivan odotusten mukaisesti Malmön päädyttyä sijoille kuusi ja seitsemän. Luottamus Nilssoniin kuitenkin palkittiin kaudella 2010, kun Malmö FF palasi kuuden vuoden tauon jälkeen mestariksi. Mestaruudesta huolimatta MFF:n taloustilanne on vaikea ja se on asettanut myös Nilssonin tulevaisuuden seurassa avoimeksi.


title: Roland Nilsson

text: Huhtikuun alussa 2011 Nilssonin kerrottiin tehneen kesään 2014 ulottuvan sopimuksen tanskalaisseura FC Kööpenhaminan kanssa. Seurat eivät kuitenkaan ole päässeet yksimielisyyteen siirtyykö Nilsson FCK:hon jo kesällä 2011 vai vasta tammikuussa 2012. Lopulta seurat pääsivät yksimielisyyteen ja Nilssonin viimeiseksi otteluksi MFF:n peräsimessä jäi voitokas Ruotsin cupin ottelu Halmstadia vastaan 29. toukokuuta.


title: Roland Nilsson

text: Nilssonin johdolla FC Kööpenhamina jatkoi vahvaa menoaan Tanskan Superliigassa myös syyskaudella 2011/12. Eurooppa-liigassa joukkueen tie katkesi kuitenkin alkulohkoon ja lopulta seurajohto purki ruotsalaisvalmentajan sopimuksen jo tammikuun alussa 2012.


title: Roland Nilsson

text: Nilsson palasi valmennustehtäviin helmikuun alussa 2014 tehtyään sopimuksen Ruotsin alle 16-vuotiaiden maajoukkuevalmentajan tehtävistä.


title: Buzz! Musiikkivisa

text: Buzz! Musiikkivisa () on Relentless Softwaren kehittämä ja Sony Computer Entertainmentin lokakuussa 2005 julkaisema ensimmäinen "Buzz!"-tietokilpailupelisarjan osa. Peli sisältää yli 1 000 musiikkileikettä ja yli 5 000 musiikkiaiheista kysymystä. Moninpelissä on valittavana pitkä, keskipitkä ja lyhyt peli sekä musiikkivalikoima, joka määrittelee minkä ajanjakson musiikista esitetään kysymykset.


title: Buzz! Musiikkivisa

text: Ennen pelin aloittamista valitaan pelihahmo 16 eri hahmosta, jolle pelaaja valitsee mieleisimmän puvun. Pelaajan on myös valittava oma hälytysääni (ääninä muun muassa orava, kissa, sireeni) ja kirjoitettava nimensä.


title: Buzz! Suuri Tietovisa

text: Buzz! Suuri Tietovisa () on toinen Buzz! -pelisarjan peleistä. Se julkaistiin 3. toukokuuta 2006. Kysymykset kattavat laajan valikoiman aihealueita (muun muassa musiikki, elokuvat ja nähtävyydet). Pelissä on mahdollista aloittaa nopealla aloituksella, jolloin jokaiselle pelaajalle arvotaan sattumanvaraisesti kilpailijahahmo ja hälytinääni.


title: Buzz! Suuri Tietovisa

text: "Buzz! Suuri Tietovisa" sai BAFTA-palkinnon 2006.


title: Buzz! Suuri Tietovisa

text: Tavallinen peli


title: Buzz! Suuri Tietovisa

text: Oma peli


title: Buzz! Suuri Tietovisa

text: Yksinpeli


title: Buzz! Suuri Tietovisa

text: Polttopallo


title: Buzz! Suuri Tietovisa

text: Salamavisa


title: Buzz! Suuri Tietovisa

text: Eliminator


title: Buzz! Suuri Tietovisa

text: Juontaja


title: Live Evil

text: Live Evil voi tarkoittaa ainakin seuraavia:


title: Ohta-keskus

text: Ohta-keskus () on Gazprom-suuryrityksen suurellinen liiketilaprojekti Venäjän Pietarissa. Maaliskuuhun 2007 se tunnettiin nimellä Gazprom City (). Keskukselle alun perin suunniteltu sijainti oli Smolnan katedraalia ja Pietarin kaupungintaloa vastapäätä Nevan ja Ohtajoen risteyksessä. Noin 4,5 hehtaarin alueelle suunniteltiin Gazprom-yhtiön pääkonttorin lisäksi suurita kauppa- ja viihdekeskusta sekä hotelli- ja toimistotiloja.


title: Ohta-keskus

text: Suunnitelma joutui ankaran koti- ja ulkomaisen kritiikin kohteeksi. Sen näyttävin ja kiistellyin osa oli kaupungin ensimmäinen, lähes 400 metriä korkea pilvenpiirtäjä, joka suunnitellulla paikalla olisi arvostelijoiden mukaan hallinnut liikaa Pietarin vanhan keskustan kaupunkikuvaa.


title: Ohta-keskus

text: Joulukuussa 2010 Pietarin kaupungin johto ilmoitti, että suunniteltu keskus sijoitetaan toiseen paikkaan. Keväällä 2011 Gazprom hankki keskusta varten uuden tontin Pietarin Lahden (Lahtan) kaupunginosasta Suomenlahden rannalta, Suomen suunnasta tulevan sisääntulotien varrelta.


title: Ohta-keskus

text:
Marraskuussa 2005 Gazpromin toimitusjohtaja Aleksei Miller ja Pietarin kuvernööri Valentina Matvijenko ilmoittivat, että Sibneft-yhtiö aikoo rakentaa Gazprom Cityn liikekeskuksen, jossa on 396 metriä korkea pilvenpiirtäjä Nevan oikealle rannalle Smolnan katedraalin eteen huolimatta Pietarin rakennussäännöistä, joiden mukaan yli 42 (tai poikkeusluvalla 48) metriä korkeammat rakennukset ovat kiellettyjä.
Maaliskuussa 2006 Gazprom ja kaupunki allekirjoittivat sopimuksen, jonka mukaan rakennusyhtiö lupasi maksaa veroja 20 miljoonaa ruplaa kaupungille vuosittain muutettuaan liikekeskukseen. Pietarin kaupunki lupasi myöntää 60 miljardia ruplaa kymmenen vuoden aikana projektin rakentamiseen. Toimitusjohtaja Aleksei Miller totesi, että hän on "varma siitä, että pietarilaiset tulevat olemaan ylpeitä näistä uusista arkkitehtonisista mestariteoksista."


title: Ohta-keskus

text: Joulukuussa 2006 Gazprom ja Pietarin viranomaiset ilmoittivat, että englantilainen arkkitehtitoimisto RMJM London on valittu toteuttamaan suunnitelma. Valintakomiteassa oli neljä ulkomaista arkkitehtia (joista kolme, Norman Foster, Rafael Viñoly ja Kisho Kurokawa jäivät pois komiteasta ennen kuin se kokoontui, koska he vastustivat kaikkia valittuja suunnitelmia niiden korkeuden takia ), neljä Pietarin kaupungin hallinnon edustajaa, sekä Gazpromin edustajat. Rakennusprojektin pitäisi olla valmis vuonna 2016.


title: Ohta-keskus

text: Maaliskuussa 2007 projekti nimitettiin uudelleen "Gazprom City"stä "Ohta tsentr"iksi Nevan sivujoen Ohtan mukaan. Päätettiin myös, että Gazprom antaisi rakennusprojektin varoista 51 prosenttia ja kaupungin osuus olisi 49 prosenttia.


title: Ohta-keskus

text: Eremitaašin taidemuseon johtaja Mihail Pietrovski on eräs hankkeen vastustajia. Hän totesi englantilaisen "The Guardian"-lehden haastattelussa, että torni tuhoaisi kaupungin profiilin.


title: Ohta-keskus

text: Joulukuussa 2006 UNESCOn Maailmanperinnön keskuksen johtaja Francesco Bandarin muistutti Venäjän velvollisuuksista suojella Pietaria se ja ilmaisi huolestuneisuutensa projektista. Pietari on eräs UNESCOn Maailman perintökohteista.


title: Ohta-keskus

text:
Tammikuussa 2008 pietarilaiset vastustivat hanketta äänekkäästi kaupunkilaisille järjestetyssä kuulemistilaisuudessa. Kansalaisjärjestöt keräsivät tilaisuudessa nimiä avoimeen kirjeeseen, jossa Gazpromin hallituksen puheenjohtajaa Dmitri Medvedeviä pyydettiin ottamaan kantaa hankkeeseen.
Kansalaisjärjestöjen lisäksi hanketta ovat arvostelleet myös kommunistit, Venäjän liittoneuvoston puheenjohtaja Sergei Mironov, Garri Kasparov, Venäjän ja Pietarin arkkitehtiliitot, sekä kulttuurihenkilöt, kuten elokuvaohjaaja Aleksandr Sokurov.


title: Ohta-keskus

text: Pietarin historiallinen kaupunkisiluetti on Maailman monumenttien tukisäätiön (World Monuments Fund) julkaisemassa maailman sadan uhanalaisimman monumentin luettelossa.


title: Ohta-keskus

text: UNESCO tekee päätöksen Maailmanperinnön suojelukohteen tukemisesta heinäkuussa 2008.


title: Ohta-keskus

text: Myös Venäjän presidentti Dmitri Medvedev on viime aikoina antanut tukensa hankkeen kriitikoille.


title: Ohta-keskus

text: Sanomalehti "Viborgskije Vedomostin" mukaan tontilta on löytynyt sekä kivikautinen asuinpaikka että 1600-luvulta peräisin olevia bastionien, muurien ja sotilaslaitteiden jäännöksiä. Ne kertovat muun muassa ajasta, jolloin alue oli koko Inkerinmaan keskus. Joidenkin teorioiden mukaan suomalais-ugrilaiset kielet tulivat juuri kampakeraamisen kulttuurin mukana Itämeren rannalle. Siten alue on keskeinen myös suomalaisen heimon muistomerkkinä.


title: Ohta-keskus

text: Kivikautiset löydöt liittyvät kampakeraamiseen kulttuuriin noin 7 000 vuoden takaa. Venäjän lain mukaan arkeologisiin kohteisiin ei saa rakentaa.


title: Ohta-keskus

text: Kiinteistö- ja rakennusalalla toimiva suomalaisen SRV konsernin osa SRV Russia Oy on ollut mukana Ohta-keskuksen kehittelyssä yhdessä pietarilaisen rahoitus- ja kiinteistöyrityksen Okhta Group Ltd:n kanssa. Projekti on tunnettu nimellä District 700.


title: Ohta-keskus

text: Joulukuussa 2010 Pietarin pormestari Valentina Matvijenko ilmoitti, että kaupunki ja yhtiö yhdessä päättivät sijoittaa uudelleen Gazpromin tornihankkeen, joka oli aiheuttanut paljon erimielisyyttä arkkitehtien ja asukkaiden keskuudessa.Hankkeen on määrä valmistua vuonna 2016. Keväällä 2011 tornin ja liikekeskuksen paikaksi ilmoitettiin keskustan luoteispuolella Suomesta johtavan sisääntulotien varrella Primorjen piirissä sijaiteva Lahtan alue Nevanlahden rannalla.


title: Pedobear

text: Pedobear on Internetissä levinnyt hymyilevänä hahmona kuvattu karhu, joka toimii pedofiilikarikatyyrinä. Pedobear on kuvafoorumi 4chanista peräisin oleva muunnelma 2channelin Kumā-nimisestä karhusta. Alkuperäisellä Kumā-karhulla ei ole kiinnostusta nuoriin tyttöihin, mistä sen länsimaalainen vastine tunnetaan. Pedobear on yksi 4chanin tunnetuimmista meemeistä.


title: Pedobear

text: Pedobear voidaan nähdä tapauksesta riippuen esimerkiksi pilailuna pedofiilien tai pedofiilejä mielestään kaikkialla näkevien kustannuksella, kriittisenä kannanottona nykynuorten liian paljastavaan pukeutumiseen, tai osana laajempaa yhteiskuntakritiikkiä. Helsingin Sanomien mukaan "pedokarhu" ei ole sen huolestuttavampi merkki kuin "panna"-sanalle hihitteleminen.


title: Pedobear

text: Iltapäivälehdet ovat kertoneet ainakin kahdesta kotimaisesta karhuhavainnosta. Elokuussa 2009 Pedobear esiintyi vaateliike Seppälän design-kilpailussa mukana olleessa paidassa. Seppälä poisti paidan kilpailusta sen noustua muutamassa päivässä suosituimpien mallien joukkoon. Tammikuussa 2011 Pedobear oli liitetty Nelosen verkkosivuilla Disneyn lastenohjelmaa mainostaneeseen kuvaan, josta se poistettiin ennen Iltalehden asiasta julkaisemaa artikkelia.


title: Pedobear

text: Onnistunein Pedobearin ujutus virallisiin kuviin tapahtui Vancouverin olympialaisissa 2010, kun kuva johon Pedobear oli lisätty muiden maskottien joukkoon, lähti leviämään eri maiden sanomalehtiin ja medioihin.


title: Pedobear

text: Pedobear syntyi vuonna 2004 4chanin keskustelualueilla. Muutamat käyttäjät siellä aloittivat sisäpiirin vitsin, jossa joku kirjoitti ASCII-taideviestin, jossa Osakaphone (viittaa Bananaphone-lauluun ja "Azumanga Daioh" -mangasarjan Ayumu ”Osaka” Kasugaan) sanoo jotain, ja joku toinen vastasi siihen viestillä, jossa Kumā vastaa Osakalle. Viesteistä alkoi tulla seksuaalisuuteen suuntautuneita keskustelujen edetessä, jolloin joillekin tuli mieleen, että Kumā olisi ”pedo” nuorta Osakaa kohtaan. Näin Kumāsta muunneltiin Pedobear, jonka kuvaa nähdään liitettävän muun muassa sellaisten foorumiviestien jälkeen, joissa on kuvia nuorista tytöistä.


title: Pedobear

text: Pedobearia tavataan liitettynä erilaisiin kuviin sekä animaatioihin. Hahmo nähdään myös muun muassa Clone Mangan Nana’s Everyday Life -verkkosarjakuvan eräässä stripissä. "Negima!?"-animesarjan jaksossa 9 vilahtaa Kumān tai Pedobearin kuva varoituskyltissä. Pedobear on nähty myös "Fingerpori"-sarjakuvassa, jossa Asko Vileniuksen otsaan isketään "pedon merkki."


title: Sebastian Larsson

text: Sebastian Bengt Ulf Larsson (s. 6. kesäkuuta 1985 Eskilstuna, Ruotsi) on ruotsalainen jalkapalloilija. Hän pelaa AIK:ssa ja on aiemmin edustanut Englannissa Arsenalia, Birminghamia ja Sunderlandissa ja Hullia. Ruotsin maajoukkueessa hän on pelannut 104 ottelua ja tehnyt niissä kuusi maalia.


title: Sebastian Larsson

text: Larsson on pelipaikaltaan keskikenttäpelaaja. Hän pystyy kuitenkin pelaamaan myös puolustajana.


title: Dale E. Kildee

text: Dale Edward Kildee (s. 16. syyskuuta 1929) on yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä vuosina 1977–2013.


title: Dale E. Kildee

text: Kildee edusti vuoteen 1993 Michiganin seitsemättä vaalipiiriä, mutta siirtyi sitten yhdeksänteen. Vuodesta 2003 hän istui kongressissa Michiganin viidennestä vaalipiiristä. Hän ei ollut enää ehdolla marraskuun 2012 vaaleissa, joissa hänen seuraajakseen valittiin hänen veljenpoikansa Dan Kildee.


title: Dale E. Kildee

text: Kildee syntyi Flintissä, Michiganissa, ja suoritti kotiosavaltiossaan suurimman osan opinnoistaan. Ennen poliittista uraansa hän toimi opetustöissä.


title: Fender Telecaster Thinline

text: Fender Telecaster Thinline on Fenderin Telecaster-sähkökitarasta valmistettu puoliakustinen versio. Kitaran suunnitteli saksalainen Roger Rossmeisl vuonna 1968. Ensimmäiset Thinlinet tulivat myyntiin vuonna 1972 ja niiden valmistus lopetettiin 1981. Kitaraa alettiin kuitenkin valmistaa uudelleen vuonna 2004.


title: Fender Telecaster Thinline

text: Ensimmäinen Thinline esiteltiin vuonna 1969, mutta vasta vuonna 1972 tullessaan myyntiin siihen lisättiin kaksi "Fender Wide Range" -humbuckeria, Bullet-kaularauta ja kolmen ruuvin kaulalevy. Niiden lisäksi kitarassa on yksi äänenvoimakkuuden ja yksi äänenvärin säädin, sekä mikrofonien vaihtoon kolmiasentoinen kytkin. Thinlinen puoliakustisen rungon tarkoituksena oli tehdä siitä kokopuista Telecasteria huomattavasti kevyempi.


title: Sonning-palkinto

text: Sonning-palkinto (tansk. "Sonningprisen") on Tanskan suurin kulttuuripalkinto. Kööpenhaminan yliopisto jakaa miljoonan Tanskan kruunun suuruisen palkinnon joka toinen vuosi arvokkaan työn tekemisestä eurooppalaisen kulttuurin eteen.


title: Sonning-palkinto

text: Palkinnon perusti testamentillaan tanskalainen kirjailija ja toimittaja C. J. Sonning (1879–1937). Hänen toivomuksestaan Kööpenhaminan yliopisto nimeää palkinnon vastaanottajan, jonka tulee olla mies tai nainen, joka on toiminut ansiokkaasti Eurooppalaisen kulttuurin hyväksi. Se jaetaan joka toinen vuosi Kööpenhaminan yliopistossa 19. huhtikuuta, joka oli Sonningin syntymäpäivä.


title: Sonning-palkinto

text: Eurooppalaiset yliopistot voivat asettaa ehdokkaita. Ehdotukseen tulee liittää ehdokkaan curriculum vitae ja kuvaus hänen julkaistuista töistään. Se tulee lähettää jakoseremoniaa edeltävänä vuonna 15. lokakuuta mennessä Kööpenhaminan yliopiston rehtorille. Ensimmäisen Sonning-palkinnon sai erikoispalkintona vuonna 1950 Winston Churchill. Palkintoa alettiin jakaa säännöllisemmin yhdeksän vuotta myöhemmin.


title: Lampela (Salla)

text: Lampela on entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Se sijaitsee Vanhan-Sallatunturin itäpuolella Sallajoen varrella noin 12 kilometriä Sallan entisestä kirkonkylästä etelään. Sotien ja alueluovutusten jälkeen kotinsa manettäneet Lampelan asukkaat asutettiin Suomen puolelle jääneeseen Sallan Lapajärven kylään.


title: Kōichi Ishii

text: Kōichi Ishii (, s. 9. kesäkuuta 1964) on japanilainen videopelisuunnittelija. Hän toimii nykyisin Grezzo-pelitalon toimitusjohtajana.


title: Kōichi Ishii

text: Ishii alkoi työskennellä Squarella 1980-luvulla ja suunnitteli aluksi pääasiassa "Final Fantasy" -sarjan pelejä, joiden yhteydessä hän kehitti sarjan maskotteina pidetyt chocobo ja moogle-hahmot. Ohjattuaan vuonna 1991 julkaistun "Mystic Questin" hän myös loi "Seiken densetsu" -pelisarjan, johon kuuluvissa peleissä hän on toiminut lähinnä ohjaanana ja tuottajana. "Final Fantasyn" ja "Seiken densetsun" lisäksi Ishii on työskennellyt "SaGa" -sarjan suunnittelijana. Kun Squaren fuusioitui Enixin kanssa, Ishiistä tuli Square Enixin tuotantoryhmä 8:n johtaja. Lähdettyään yhtiöstä hän perusti joulukuussa 2006 oman Grezzo-pelinkehitysyhtiönsä.


title: Irwin Goodmanin lauluja

text: Irwin Goodmanin lauluja on suomalaisen laulajan Matti Johannes Koivun kolmas studioalbumi. Se julkaistiin 27. helmikuuta 2008. Levy sisältää akustisia versioita Irwin Goodmanin kappaleista koko tämän uran varrelta.


title: Irwin Goodmanin lauluja

text: Albumi debytoi Suomen virallisen listan sijalla 11.


title: Irwin Goodmanin lauluja

text: Sävellykset Irwin Goodman, paitsi 8. Kassu Halonen ja 10. Rudolf Holtz. Sanoitukset Emil Retee, paitsi 4. Vexi Salmi.


title: James A. Barcia

text: James Allan ("Jim") Barcia (s. 25. helmikuuta 1952) on yhdysvaltalainen demokraattisen puolueen poliitikko. Hän syntyi Bay Cityssä, Michiganissa, ja valmistui Saginaw Valley State Universitysta vuonna 1974.


title: James A. Barcia

text: Barcia on istunut paitsi Michiganin osavaltiollisessa kongressissa, myös Yhdysvaltain edustajainhuoneessa Michiganin viidennestä vaalipiiristä vuosina 1993–2003.


title: Rytkönen

text: Rytkönen on alkujaan savolainen sukunimi.


title: Rytkönen

text: Tunnettuja Rytkösiä:


title: Tampereen Ilves (jääkiekko)

text: Tampereen Ilves on vuonna 1931 perustettu suomalainen urheiluseura, joka on saavuttanut eniten menestystä jääkiekossa. Ilveksen edustusjoukkue pelaa miesten SM-liigassa. A-nuoret pelaavat niin ikään omassa SM-liigassaan ja C-nuoret sekä naiset SM-sarjassa.


title: Tampereen Ilves (jääkiekko)

text: Edustusjoukkueen nykyinen kotikenttä on 7 300 katsojan Hakametsän jäähalli. Vuosina 1934–1939 ja 1945–1965 Ilves pelasi Koulukadun kentällä, kaudella 1933–1934 Palomäen uimalaitoksella ja 1941–1944 Eteläpuiston kentällä. Muut Ilveksen joukkueet pelaavat nykyään kotiottelunsa Tampereen eri jäähalleissa.


title: Tampereen Ilves (jääkiekko)

text: Tampereen Ilves perustettiin Niilo Tammisalon johdolla keväällä 1931. Alkuun seura keskittyi jalka-, jää- ja pesäpalloon, mutta jo seuraavana talvena se pelasi myös ensimmäisen jääkiekko-ottelunsa. Lapinniemen Visan kentällä Näsijärven Naistenlahden jäällä pelatussa SM-cupin ottelussa Tampereen Palloilijat voitti Ilveksen 1–2. Ilveksen historian ensimmäisen maalin teki Reino Lahtinen.


title: Tampereen Ilves (jääkiekko)

text: Ilvekseen perustettiin vuonna 2007, ensimmäisenä jääkiekkoseurana Suomessa, entisille pelaajille tarkoitettu alumni. Sen perustamisessa aktiivisina olivat muun muassa Jyrki Lumme, Timo Peltomaa ja Pertti Kortto. Alumnin nimeksi päätettiin Ilves-Niilot seuran perustajan Niilo Tammisalon mukaan.


title: Tampereen Ilves (jääkiekko)

text: Alumnitoiminta on alun perin lähtöisin USA:n yliopistoista ja on pitkään ollut yleistä myös NHL -seuroissa.


title: Tampereen Ilves (jääkiekko)

text: Alumni tarjoaa kaveripohjalta apua erilaisissa ongelmissa. Ilves-Niiloissa on yli 80 jäsentä.


title: Tampereen Ilves (jääkiekko)

text: Ilveksen perinteiset värit ovat keltainen, vihreä ja musta. Ilveksen perinteinen vihreän sävy on metsänvihreä. Nämä värit ovat olleet tavallisimmat joukkueen peliasuissa vuosien varrella, joskin usein joko koti- tai vieraspaita on ollut valkopohjainen.


title: Tampereen Ilves (jääkiekko)

text: Kausina 1982–1984 Ilveksen peliasu oli kuitenkin poikkeuksellisesti violetti-valkoinen pääsponsorina toimineen SKOP:n tahdon mukaisesti. Kannattajat eivät pitäneet värityksestä, mutta seuran taloudelle yhteistyösopimus oli tärkeä.


title: Tampereen Ilves (jääkiekko)

text: Nykyisin Ilves pelaa kotiottelunsa vihreissä ja vierasottelunsa keltapohjaisissa paidoissa. Poikkeuksina ovat kuitenkin vierasottelut keltapohjaista kotipaitaa käyttävät SaiPaa ja KalPaa vastaan, joissa Ilves pelaa vihreissä paidoissa. Peliasun housut ja sukat ovat vihreät ja kypärä musta.


title: Tampereen Ilves (jääkiekko)

text: Ilveksen ensimmäinen merkki oli keltainen sivulta kuvattu ilves. Tämä merkki oli käytössä seuran perustamisesta vuoteen 1945, jolloin merkkiä muutettiin yksityiskohtaisemmaksi ja sijoitettiin keltareunuksisen ympyrän sisälle vihreämustalle pohjalle. Tämä merkki oli pienin muutoksin käytössä Ilveksen pelipaidoissa vuoteen 1962 asti.


title: Tampereen Ilves (jääkiekko)

text: Vuonna 1962 Ilveksen silloinen manageri Seppo Helle halusi uudistaa seuran merkin sähäkämmäksi ja vauhdikkaammaksi, nuorisoon vetoavammaksi. Lukuisia ehdotuksia torjuttuaan Helle valitsi harrastajataiteilija Rauno Bromsin suunnitteleman ilveksen päätä kuvaavan merkin, jota käytettiin vuosina 1962–1993.


title: Tampereen Ilves (jääkiekko)

text: Vuonna 1993 Ilveksen edustusjoukkueen johtoon noussut Mikko Mäkelä halusi uudistaa joukkueen visuaalista ilmettä. Peliasu uudistettiin ja Harri Sulonen suunnitteli vuotta 1962 edeltäneen kokovartaloilveksen pohjalta uuden merkin. Emoseura Ilves ry. ei kuitenkaan ilahtunut muutoksesta ja pysyttäytyi entisessä merkissä, ja seurauksena oli kiistaa muun muassa fanituotteiden myynnistä. Merkki säilyi käytössä vuoteen 1999, joskin vuonna 1997 siitä tehtiin joukkueen peliasuun yksinkertaistettu versio, jossa kuviota ei kiertänyt teksti.


title: Tampereen Ilves (jääkiekko)

text: Ilveksen toimitusjohtajaksi syksyllä 1999 valittu Risto Jalo halusi korjata vaurioituneet sillat liigajoukkueen ja emoseuran välillä, ja tämän symbolina palattiin jälleen vuosien 1962–1993 ilveksenpää-tunnukseen, joka on käytössä edelleen.


title: Tampereen Ilves (jääkiekko)

text:
Ilveksen maalilaulu on Costello Companyn esittämä ”We Are the Kings”, jonka on säveltänyt ja sanoittanut Popedan kitaristina tunnettu Costello Hautamäki. Toinen Ilveksen otteluissa soitettu kappale on Sami Hintsasen "Ilves murisee" esittäjinä Sami Hintsanen & Ruostuneet Hokkarit, jota soitetaan Ilveksen voittaessaan kotipelin.
Vanhempia Ilves-aiheisia kappaleita ovat Mika Sundqvistin ”Ilves ykköseksi”, Ilari Siekkisen ”Ipassa on voimaa” ja Toivo Honkosen ”Ilves iskee”. Vuonna 2013 tamperelainen räp-artisti BB Salby julkaisi Ulkojään Kingi Ilves -nimisen kappaleen.


title: Tampereen Ilves (jääkiekko)

text: Ilveksen edustusjoukkueen ja A-nuorten toiminta on eriytetty emoseura Ilves ry.:stä Ilves-Hockey -nimisen yhtiön alle. Alun perin toiminta siirtyi pois emoseurasta maaliskuussa 1981 Liiga-Ilves ry.-nimiseen yhdistykseen, ja osakeyhtiömuotoiseksi toiminta muuttui kesäkuussa 2000.


title: Tampereen Ilves (jääkiekko)

text: Ilves Hockey Oy:n hallituksen puheenjohtajana toimii Jyrki Seppä ja toimitusjohtajana Risto Jalo. Suurmipiin omistajiin kuuluvat Ilves ry ja joukko entisiä pelaajia.


title: Tampereen Ilves (jääkiekko)

text: Hakametsän jäähallissa Ilveksen varsinainen kannattajakatsomo on perinteisesti ollut D1-katsomo. Ilveksen äänekkäimmät kannattajat sijoittuivat ennen D1-katsomon yläpuolella sijainneeseen puulautaseisomakatsomoon, kunnes kaudeksi 2013-2014 D1-katsomon istumakatsomo muutettiin kannattajien toiveesta seisomakatsomoksi. Kannattajayhdistys Osasto 41 on perustettu vuonna 2007. Yhdistys edistää kannatuskulttuuria Ilveksen otteluissa ja järjestää matkoja vieraspeleihin. Yhdistyksen nimi viittaa Ilves-legenda Raimo Helmisen pelinumeroon. Ilveksen kannatustoiminta on 2010-luvulla saanut yhä enemmän eurooppalaiseen kannattajakulttuuriin liitettäviä piirteitä: tifoja, suuria heilutettavia lippuja, kannatus jatkuu pelitilanteesta riippumatta. Suuri vaikutus toiminnan kehittymiseen on ollut jalkapallo-Ilveksen kannattajilla, joista monet käyvät Hakametsässä katsomassa Ilveksen jääkiekko-otteluita.


title: Tampereen Ilves (jääkiekko)

text: Vuonna 2002 tehdyn kyselyn mukaan suurin osa Ilveksen kannattajista on perinyt aatteen vanhemmiltaan. Toiset ovat valinneet joukkueen kaveripiirin vaikutuksesta tai pelattuaan itse Ilveksen junioreissa. Tutkimuksen mukaan Ilveksen kannatus oli hienoisesti painottunut Tampereen itäosiin länsipuolen ollessa enemmän Tapparan valta-aluetta.


title: Tampereen Ilves (jääkiekko)

text:
Ilvekselle perustettiin kesäkuussa 2010 kannattajatukiyhdistys Share Ilves ry, jonka tavoitteena on hankkia Ilves-Hockeyn osakkeita, tukea Ilveksen toimintaa sekä kehittää ja lisätä Ilveksen kannustusta.Ilves on jäädyttänyt seitsemän entisen tähtipelajaansa numeron.Yllä mainittujen lisäksi numeroa 24 ei käytetä. Numeroa kantoi viimeksi Veikko Suominen, joka teki itsemurhan kesken kauden vuonna 1978. Sitä ei kuitenkaan ole jäädytetty kunnianosoituksena eikä paitaa kuvaava lippu roiku hallin katossa.
Pekka Leimua ja Len Lundea lukuun ottamatta kaikki yllä luetellut on valittu Suomen Jääkiekkoleijoniksi. Heidän lisäkseen Ilveksessä pitkään vaikuttaneita jääkiekkoleijonia ovat valmentaja ja manageri Seppo Helle, huoltaja Lasse Laukkanen sekä Ilveksen naisjoukkueen monivuotinen pelaaja ja valmentaja Marianne Ihalainen.1960-luvun lopulta
Juhani Lahtinen
Jarmo Wasama – Erkki Koiso
Lasse Oksanen – Jorma Peltonen – Aarne Honkavaara


title: Tampereen Ilves (jääkiekko)

text:
Vuodelta 1997
Jukka Tammi
Risto Siltanen – Jyrki Lumme
Lasse Oksanen – Raimo Helminen – Aarne Honkavaara


title: Tampereen Ilves (jääkiekko)

text: SM-liigan maratontaulukossa Ilves on sijalla 4. Se on saavuttanut 74 miesten pääsarjakautensa aikana 16 Suomen mestaruutta, 9 hopeaa ja 12 pronssia. Saavutuksiin lukeutuu myös kaksi Suomen Cupin voittoa ja kaksi kakkossijaa sekä Euroopan cupin kakkossija vuodelta 1967. Continental Cupissa Ilves on saavuttanut kahdesti pronssia. Ilveksen naiset ovat voittaneet yhdeksän Suomen mestaruutta; A-pojilla on 21, A-tytöillä 2, B-pojilla 7, C-pojilla 5, D-pojilla 3 ja E-pojilla 6 kultamitalia.


title: Tampereen Ilves (jääkiekko)

text: Kaikkiaan Ilveksen joukkueet ovat voittaneet jääkiekossa 69 Suomen mestaruutta, eniten Suomessa.


title: Tampereen Ilves (jääkiekko)

text: IIHF myönsi vuonna 2006 Ilvekselle kultaisen ansiomitalin merkittävästä työstä jääkiekon hyväksi. Ilves on ainoa pohjoismainen seura, jolle tämä kunnianosoitus on myönnetty.


title: Tampereen Ilves (jääkiekko)

text: Kaikkiaan Ilves on pelannut kauden 2014–15 loppuun mennessä 40 kautta SM-liigassa (1975–2015), 39 kautta SM-sarjassa (1933–54, 1955–75), 1 kauden Suomen sarjassa (1954–55), 2 kautta SM-sarjaa edeltäneessä SM-cupissa (1932, 1933) sekä 12 kautta SM-sarjan kanssa rinnakkain pelatussa Suomen Cupissa (1954–58, 1963–71).


Tampereen Ilves (jääkiekko)


title: Tampereen Ilves (jääkiekko)

text: Ilves on Suomen toiseksi menestynein seura myös naisten jääkiekossa. Vuodesta 1983 pelatussa naisten SM-sarjassa Ilves on voittanut 10 kultaa, 10 hopeaa ja 6 pronssia. Tosin 2000-luvun naiskiekkoilun mahtiseura Blues ohitti keväällä 2013 mestaruuksien määrässä Ilveksen, kun espoolaiset juhlivat mestaruutta jo 11. kerran. Ilves on ainoa joukkue, joka pelannut naisten SM-sarjassa joka kausi sen perustamisesta lähtien.


title: Tampereen Ilves (jääkiekko)

text: Ilveksen naisjoukkue pelaa kotiottelunsa Tesoman jäähallissa Länsi-Tampereella Tesomajärven kaupunginosassa.


title: Tampereen Ilves (jääkiekko)

text: Naisten jääkiekkotoiminta alkoi Ilveksessä vuonna 1971. Mukana oli alkuun edustusjoukkueen tähtipelaaja Lasse Oksanen, joka ei kuitenkaan toiminut joukkueessa varsinaisena valmentajana, vaan omien sanojensa mukaan ”kummisetänä”, joka opasti ja kannusti tyttöjä jääkiekon pariin.


title: Tampereen Ilves (jääkiekko)

text: Ensimmäisinä kausinaan Ilveksellä oli ainoa naisjoukkue Tampereella, joten vastusta haettiin poikien juniorijoukkueista. Vasta 5.3.1978 pelattiin ensimmäinen ottelu naisia vastaan; Ilves voitti Jäähongan Espoossa luvuin 5–6.


title: Tampereen Ilves (jääkiekko)

text: Alkuun naisjoukkueen toiminta oli hyvin omatoimista. Seuran puolelta ei tullut aloitteita juuri mihinkään, vaan joukkueen ensimmäinen valmentaja ja monivuotinen puuhamies Esko Peltonen, tähtihyökkääjä Jorma Peltosen veli, järjesti suhteillaan joukkueelle niin sponsoreita, medianäkyvyyttä kuin jäävuorojakin. Peltosen aktiivisen varainhankinnan ansiosta Ilveksen ei pitkään aikaan tarvinnut vaatia lisenssimaksuja pelaajilta, mikä oli tärkeää uuden harrastuksen juurruttamisessa Tampereelle.


title: Tampereen Ilves (jääkiekko)

text: Vuonna 1980 pelaajia oli jo niin paljon, että naisille voitiin perustaa kakkosjoukkue, nimeltään Ilves-Kiekko.


title: Tampereen Ilves (jääkiekko)

text: Alkuun Ilves harjoitteli ja pelasi Kaukajärven kentällä ja siirtyi sieltä Peltosen tullessa valmentajaksi Vehmaisten kaupunginosaan. Koulukadun tekojäälle naiset pääsivät vakituisesti vasta 1980-luvun taitteessa, mutta vielä pitkään sen jälkeenkin poikien juniorijoukkueiden valmentajat vastustivat kallisarvoisten jäävuorojen antamista naisille. Silloin tällöin naisjoukkue sai 1980-luvulla jääaikaa myös kaupungin jäähalleista, mutta vasta 1989 valmistuneesta Tesoman jäähallista tuli Ilveksen naisille pysyvä kotiareena.


title: Tampereen Ilves (jääkiekko)

text: Ilves osallistui Lipstick-turnauksen nimellä vuosina 1978–1979 ja 1981–1983 pelattuun epäviralliseen naisten SM-turnaukseen. Turnausten mitalisteista ei ole kuitenkaan säilynyt tietoa. Vuonna 1982 alkoi virallinen SM-sarja. Ilveksen avausottelu pelattiin 27.11. Koulukadun kentällä. Ilves voitti Porin Ässät 14–2.


title: Tampereen Ilves (jääkiekko)

text: Ilves voitti naisten Suomen mestaruuden neljästi perättäin vuosina 1985–1988. Joukkueen menestyksen syyksi on arvioitu hyvää luistelua; Ilves harjoittelikin verrattain paljon. Vuonna 1989 Ilves hävisi mestaruudesta käydyn uusintaottelun EVU:lle, mutta palasi mestariksi taas seuraavana vuonna ja säilytti tittelin aina vuoteen 1994, jolloin Keravan Shakers pudotti Ilveksen hopealle. Samat joukkueet pelasivat finaaleissa myös 1995, mutta sen jälkeen Ilvestä ei nähty mitaleilla ennen kuin vuosina 1999–2001 se saavutti kolme pronssimitalia perätysten.


title: Tampereen Ilves (jääkiekko)

text: Vuosina 2004–2006 Ilves pelasi entisen huippupelaajansa Marianne Ihalaisen valmentamana kolmasti perättäin finaaleissa. Kaksi ensimmäistä yritystä tuottivat hopeaa Bluesin ollessa kummallakin kerralla parempi, mutta vuonna 2006 joukkue kukisti Oulun Kärpät ja voitti Suomen mestaruuden 13 vuoden tauon jälkeen. Vuosina 2008–2012 selvisi viisi kertaa peräkkäin SM-sarjan finaaleihin ja viimeisimmän mestaruuden Ilves voitti kaudella 2009–2010 päihittämällä Bluesin. Kaudella 2012–2013 edellisen kevään finalistit pelasivat pronssista ja Kärpät oli tälläkin kertaa parempi joukkue. Kaudella 2013–2014 Ilveksen pelit päättyivät harvinaisesti jo ennen mitalikamppailuja, kun HPK voitti tiukan puolivälieräsarjan viidennen ottelun jatkoajalla.


title: Tampereen Ilves (jääkiekko)

text: Kaudella 2017-2018 Ilves voitti naisten runkosarjan suvereenisti. Sen pistetehtailijoina kunnostautuivat Linda Välimäki ja Riikka Noronen. Ilves kaatoi semifinaaleissa Team Kuortaneen.


title: Tampereen Ilves (jääkiekko)

text:
Jäädytetyt numerot
Muita pelaajia


title: Tampereen Ilves (jääkiekko)

text: Ilveksen toiminta on aina rakentunut vankan juniorityön varaan. Jääkiekon varhaisina aikoina Suomessa tämä oli maan tapa kaikissa joukkueissa, mutta Ilves onnistui pitkään pitämään kasvatustyön merkittävämpänä menestystekijänä edustusjoukkueelle kuin monissa muissa seuroissa.


title: Tampereen Ilves (jääkiekko)

text: Ilves on Suomen Jääkiekkoliiton sinettiseura.


title: Tampereen Ilves (jääkiekko)

text: Ilveksen junioritoiminta alkoi 1930-luvun puolivälissä, kun jääkiekkoinnostus Tampereella alkoi nousta ja nuoria pelaajia olla enemmän kuin edustusjoukkueeseen mahtui. Vuonna 1937 Ilvekseen kuului 70 jääkiekkoilijaa, joista 40 oli alle 17-vuotiaita.


title: Tampereen Ilves (jääkiekko)

text:
Sotavuosina junioreilla oli suuri vastuu edustusjoukkueessa, kun aikuiset miehet olivat enimmäkseen rintamalla.
Nuorten Suomen mestaruudesta pelattiin ensimmäisen kerran 1945. Ilves voitti kultaa, samoin kuin neljällä seuraavallakin kaudella. Oheisessa taulukossa on lueteltu Ilveksen juniorijoukkueiden mitalit.


title: Tampereen Ilves (jääkiekko)

text: Käänteentekevä uudistus Ilveksen junioritoiminnassa tehtiin kaudelle 1962–1963, kun D-junioreille perustettiin kaupunginosien välinen Kanada-sarja, sittemmin myös NHL:nä tunnettu. Kunkin kaupunginosan joukkue otti NHL-joukkueen nimen ja niille teetettiin myös esikuvia mukailevat peliasut logoineen.


title: Tampereen Ilves (jääkiekko)

text: Ensimmäisessä Kanada-sarjassa pelasivat NHL:n ns. Original Six -joukkueet Härmälän Chicago Black Hawks, keskikaupungin Detroit Red Wings, Pyynikin New York Rangers, Viinikan Boston Bruins, Kalevan Montreal Canadiens ja Sammon alueen Toronto Maple Leafs. Myöhemmin sarjaa laajennettiin kaupungin ja junioritoiminnan kasvaessa. Esimerkiksi viidennelle kaudelle tuli mukaan Kaukajärven–Messukylän alueen pojista koottu San Franciscon joukkue; oikeaan NHL:ään oli samoihin aikoihin tulossa California Seals.


title: Tampereen Ilves (jääkiekko)

text: Kanada-sarjaa pelattiin hieman muokatuin säännöin: erät olivat 15-minuuttisia ja Hakametsän jäähallissa käydyissä otteluissa niitä pelattiin kaksi, ulkojäillä tavalliset kolme. Lyöntilaukaukset olivat kiellettyjä, millä oli tarkoitus kehittää poikien rannelaukaustaitoja. Joukkueessa tuli olla vähintään kaksi puolustajaparia ja kolme hyökkäysketjua ja niitä tuli peluuttaa vuorotellen.


title: Tampereen Ilves (jääkiekko)

text: Sarja oli suosittu paitsi pelaajiensa myös katsojien keskuudessa. Lehtiartikkeli kertoo vuonna 1966 Hakametsän jäähallissa pelatuissa otteluissa olleen jopa 4 000 katsojaa.


title: Tampereen Ilves (jääkiekko)

text: Vuonna 1970 Helsingin Jokerit perusti Ilveksen esimerkkiä seuraten oman vastaavanlaisen ja samannimisen kaupunginosasarjan.


title: Tampereen Ilves (jääkiekko)

text: Kanada-sarjan myötä Ilveksen juniorimäärät ja kiekkoilun suosio koko kaupungissa lisääntyivät huimasti. Jääkiekosta tuli toimittajan sanoin tamperelaisnuorisolle ”henki ja elämä”. Kanada-sarjan alkaessa 1962 Ilveksellä oli kaikkiaan 20 juniorijoukkuetta, vuonna 1966 jo vajaat 30 ja kaudella 1973–1974 34 joukkuetta. Oli perustettava muun muassa Suomen ensimmäinen F-juniorijoukkue, kun kaikki halukkaat eivät mahtuneet Viinikan E-junioreihin ja osa pojista oli alaikäisiä.


title: Tampereen Ilves (jääkiekko)

text: Kasvu johti resurssiongelmiin. Jäävuoroja oli rajallisesti, järjestettyjä harjoituksia esimerkiksi kahdesti viikossa, ja valmentajat kehottivatkin poikia harjoittelemaan omalla ajallaan, takapihoille ja lammenjäille tehdyillä kentillä, mahdollisimman paljon.


title: Tampereen Ilves (jääkiekko)

text: Myös Ilveksen taloudelle junioritoiminnan kasvu oli haaste, sillä 1960-luvulla seura vielä maksoi toiminnan kaikki kulut. Manageri Seppo Helle näki kuitenkin, että laajamittainen pelaajakasvatus oli myös edustusjoukkueen etu: mitä parempi juniorituotanto, sitä menestyksekkäämpi edustusjoukkue, ja mitä menestyksekkäämpi edustusjoukkue, sitä paremmat edellytykset junioritoiminnan pyörittämiseen.


title: Tampereen Ilves (jääkiekko)

text: Junioreiden vanhemmat järjestäytyivät Ilves/juniorijääkiekkoilun tuki -nimiseksi yhdistykseksi, joka alkoi auttaa joukkueita varainhankinnassa ja järjesteli muun muassa kuljetuksia.


title: Tampereen Ilves (jääkiekko)

text: Vuonna 1972 Ilves voitti aikuisten SM-sarjan lisäksi kultaa myös C-, D- ja E-junioreissa. A-nuorten mestaruuden vei Tappara ja B-nuorten Koovee, joten kaikki mahdolliset jääkiekkomestaruudet tulivat tuona vuonna Tampereelle.


title: Tampereen Ilves (jääkiekko)

text: 1980-luvulle tultaessa alkoi juniorikiekkoilussakin toiminta olla yhä ammattimaisempaa. Ilvekseen palkattiin päätoiminen junioreiden valmennuspäällikkö, Pasi Mustonen, jonka johdolla harjoittelua kehitettiin.